DECENIJA ENTUZIJAZMA: 10 godina rada Nacionalnog udruženja za razvoj organske proizvodnje "Serbia Organika" : Nadlanu.com\nDECENIJA ENTUZIJAZMA: 10 godina rada Nacionalnog udruženja za razvoj organske proizvodnje "Serbia Organika"\nObjavljeno 25. sep 2019. / 13:30:27\nNacionalno udruženje za razvoj organske proizvodnje, Serbia Organika je 24. septembra obeležilo 10. jubilej postojanja i rada udruženja. Od svog osnivanja udruženje se zalagalo za razvoj organske proizvodnje i građenje prepoznatljivosti srpskih organskih proizvoda u svetu.\nDeset godina rada udruženja je doprinelo i vidljivom porastu broja proizvođača uključenih u organsku proizvodnju i samim tim i porastu površina.\nČestitajući jubilej udruženju Serbia Organika, ministar poljoprivrede, šumarstva i vodoprivrede Branislav Nedimović je rekao da u organskoj proizvodnji vidi veliki potencijal za Srbiju i dodao:\n- Upravo sam boravio u Švedskoj koja predstavlja značajno tržište za organske proizvode iz Srbije. To su tržišta koja su za nas najzanimljivija, tržišta gde možemo da plasiramo proizvode iz Srbije i to po dobroj ceni, a raste i još jedno tržište koje mi u ovom trenutku ne vidimo, a to je tržište na istoku, čiji standard i dalje raste i koji će pre ili kasnije imati potrebu za organskim proizvodima - kazao je Nedimović.\nNedimović je najavio značajne novine u sektoru organske proizvodnje već za sledeću godinu:\n- U planu su različite promene u organskom sektoru, strukturne, i višestruko povećanje subvencija. Znamo da prelazak sa konvencionalne proizvodnje na organsku nikada nije lak, da se dešavaju greške i mi moramo da nađemo način da proizvođače podržimo i u toj fazi, da im pomognemo u tom procesu.\nMINISTAR NEDIMOVIĆ: Veća cena ulja zbog poskupljenja sirovog…\nPOVRAT NOVCA OD 60 DO 80 ODSTO: Konkurs za subvencije u…\nPROIZVODIĆE DVA MILIONA CEPIVA MESEČNO: Razmatra se pet…\n- U trenutku kada je Serbia Organika osnovana, organskom proizvodnjom u Srbiji bavilo se tek 108 proizvođača, na ukupnoj površini od 2.500 hektara, što je predstavljalo tek zanemarljiv deo ukupnog poljoprivrednog zemljišta u Srbiji. Od tada površine pod organskom proizvodnjom su uvećane više of 8 puta, a u 2018. godini se organska proizvodnja odvijala na 19.200 hektara, što je povećanje od 45% za samo jednu godinu, dok se organskom proizvodnjome bavi preko 6.000 proizvodjača - rekla je na proslavi jubileja prof. dr Snežana Oljača, predsednica Upravnog odbora Serbia Orgnike.\n- U deceniji za nama, osim što su se povećale površine pod organskom proizvodnjom i broj proizvođača, razvijao se i sektor animalne organske proizvodnje, ali i prerađivačka industrija, a iznos izvoza koji je dostigavši 27,5 miliona evra u 2018. godini porastao za više od 6 puta u prethodnih 7 godina. Proteklih deset godina Serbia Organika je inicirala i realizovala brojne aktivnosti, od izuzetnog značaja za razvoj sektora - istakla je Ivana Simić, Generalni sektretar "Serbia Organike".\nU okviru Nemačko-srpske razvojne saradnje, u ime Saveznog ministarstva za ekonomsku saradnju i razvoj (BMZ), 2009. godine osnivanje Serbia Organike podržala je Nemačka organizacija za međunarodnu saradnju GIZ. Od tada do danas, u saradnji sa Serbia Organikom implementirane su brojne aktivnosti u cilju razvoja ovog sektora.\n- Prepoznali smo važnost organske poljoprivrede kao privrednog sektora sa rastućim trendom prodaje u celom svetu, ali i sa sve većim privrednim potencijalom koji može doprineti ekonomskom napretku Srbije i njenoj promociji na međunarodnom tržistu - izjavio je Aleksandar Beetz, vođa GIZ programa za održivi ekonosmki razvoj.\nBranislav NedimovićSerbia Organika


Kirgistan:Džaparov podneo ostavku, sprema se za inauguraciju\nTanjug 21. januara 2021. 11:05\nBIŠKEK – Kirgistanska vlada koju vodi Sadir Džaparov je podnela ostavku uoči zvanične objave ishoda predsedničkih izbora održanih 10. januara u kojima je pobedio upravo Džaparov, saopštila je pres služba vrsioca dužnosti predsednika Kirgisatana Talanta Mamutova.\n„Vršilac dužnosti predsednika Kirgistana, predsednik parlamenta Talant Mamutov je potpisao dekret kojim se ukidaju vlastodavna ovlašćenja premijera i vlasti“, navodi se u saopštenju koje je prenela agencija TAS S.\n„S. N. Džaparov napušta poziciju premijera i njegova ostavka je usvojena, on je oslobođen dužnosti. Članovi vlade će ispunjavati obaveze dok se ne formira nova vlada na osnovu zakona republike. Zamenik Artem Novikov će biti privremeni premijer“, navodi se u dekretu.\nNa jesen 2020. Džaparov je privremeno napustio poziciju šefa vlade i vršioca dužnosti predsednika kako bi učestvovao u predsedničkoj trci, a 10. januara je pobedio na izborima, osvojivši 79.2 odsto glasova.\nDžaparovljeva inauguracija će se održati u Biškeku 28. januara, a vlasti su odlučile da ne pozovu zvaničnike drugih država da prisustvuju ceremoniji.


Održana tribina o reproduktivnom zdravlju mladih – Veliki Park\nOdržana tribina o reproduktivnom zdravlju mladih\nPanel/tribina „Pričajmo o zdravlju – očuvanje reproduktivnog zdravlja mladih u organizaciji Ministarstva za brigu o porodici i demografiju, Grada Kragujevca i Kancelarije za mlade, kojoj su prisustvovali predstavnici osnovnih i srednjih škola, udruženja mladih i studentskih parlamenata, održana je danas u sali Skupštine grada.\nNakon pozdravne reči Stefana Jovanovića, pomoćnika gradonačelnika za omladinu i saradnju sa Univerzitetom, učesnicima tribine su se obratiti Aleksandra Čamagić pomoćnica ministra, Gordana Damnjanović članica Gradskog veća za zdravstvenu i socijalnu zaštitu, Andreja Bošković iz Savetovalište za mlade i Maja Veselinović, Omladina JAZAS.\nSama činjenica da je formirano posebno ministarstvo za brigu o porodici, dovoljno govori o nameri Vlade Srbije da se porodica vrati tamo gde joj je mesto, a to je sigurno centralno mesto u društvu. Mi se trudimo, naravno u saradnji sa Vladom, da pomognemo porodici da što lakše prođe kroz ovu krizu koju nam je donela pandemija. Podržavamo brojne projekte i aktivnosti širom zemlje, a jedan od njih je ovaj danas, čijem predstavljanju prisustvujemo. Nastavićemo to i dalje da radimo, a kroz neka zakonska rešenja ćemo nastaviti da unapređujemo položaj porodica, porodilja, i da brinemo o tome, da par koji želi da zasnuje porodicu oseti da ga država podržava, od najmlađeg uzrasta deteta sve do odrastanja. Kada je reč o današnjoj temi, svesni smo da je ona još uvek tabu. I danas kada su deci lako dostupne razne informacije, putem interneta, i dalje se plaše da otkriju svoj identitet kada nešto žele da pitaju, plaše se da pitaju kod kuće, plaše se da pitaju u školi, ne znaju kome bi se u savetovalištu obratili. Nažalost, upućeni su sami na sebe, na svoje okruženje, na internet, društvene mreže, a naš zadatak je da ih na ovakvim tribinama ohrabrimo da pitaju i oslobodimo tog straha – kazala je Aleksandra Čamagić, pomoćnik ministra.\nSavetovališta koja postoje pri zdravstvenim ustanovama, u četvrtini gradova u Srbiji, su pravo mesto gde mladi mogu da se dobiju tačne i proverene informacije od stručnih lica, objašnjava Gordana Damnjanović, član Gradskog veća za zdravstvenu i socijalnu zaštitu.\nPokušavamo da kroz stručni rad savetovališta za očuvanje i unapređenje reproduktivnog zdravlja mladih, mlade uputimo da budu svesni i odgovorni odluka koje donose i reperkusija na njihov budući život, da kada stupe u seksualne odnose treba da se zaštite od polno prenosivih bolesti, da bi bili zdravi roditelji u budućnosti. Moja poruka mladima je da im je, kada je reč o reproduktivnom zdravlju, najpotrebnija tačna i pravovremena informacija. To mesto obično nije porodica, sistem obrazovanja obično ne u punoj meri, već isključivo savetovališta koja rade pri zdravstvenim ustanovama i koja su prilagođen radu sa mladim ljudima sa vršnjačkim edukatorima, u svakoj lokalnoj sredini – kazala je Gordana Damnjanović.


Sportske.net - Partizanovo pojačanje iz Votforda\nPartizanovo pojačanje iz Votforda\nZa trenera petostrukog uzastopnog šampiona Srbije stižu lepe vesti iz Votforda odakle će za desetak dana stići veliko pojačanje za, ionako, sjajni Partizan koji blista na startu prolećnog dela sezone.\nPrelazni rok je završen pre više od mesec dana pa Partizan neće dobiti pojačanje u vidu novog igrača već će jedan od najboljih fudbalera kluba iz Humske početi ponovo da trenira sa saigračima.\nLazar Marković se oporavlja od povrede mišića trbušnog zida a "Novosti" prenose vest da terapije na kojima je Markec bio u prethodnom periodu daju očekivane rezultate i da se krilni napadač crno-belih oseća sve bolje.\nAko se uzme u obzir da će Marković biti sa reprezentacijom Srbije u Zagrebu, a da se nakon toga vraća u Votford, na poslednji ciklus terapija, povratak u ekipu Partizana mogao bi da se očekuje za desetak dana.\nMarković će nakon oporavka biti na raspolaganju treneru Vladimiru Vermezoviću a kako crno-beli imaju ozbiljnu bodovnu prednost u odnosu na "večitog rivala" Markec će postepeno dobijati priliku da se vrati u takmičarski ritam do leta kada će Partizan, najverovatnije, krenuti u novu trku za plasman u LŠ.\nMarkovićeva budućnost u Partizanu još uvek je pod znakom pitanja pošto nema zvaničnih potvrda da je prodat Čelsiju a danas se u medijima na Ostrvu pojavila vest da je i Liverpul zainteresovan za prvotimca Partizana.


Izvor: RTS, 10.Jul.2020, 16:19\nTurski predsednik Redžep Tajip Erdogan predložio je vraćanje statusa džamije građevini koja se nalazi na >> Pročitaj celu vest na sajtu RTS << listi svetske baštine Uneska, jednom od ključnih mesta i vizantijske hrišćanske i muslimanske osmanske imperije, a sada jednog od najposećenijih spomenika u Turskoj, prenosi Rojters.\nErdogan: Prva molitva 24. jula Predsednik Turske Redžep Tajip Erdogan potpisao je dekret o vraćanju istanbulske Aja Sofije u džamiju.\nUnesko: Žalimo što odluka nije bila predmet dijaloga Odbor za Svetsku kulturnu baštinu Uneska saopštio je da će preispitati status Aja Sofije nakon što je najavljeno da ona ponovo postaje džamija.\nGrčko ministarstvo kulture: Otvorena provokacija za civilizovan svetGrčko ministarstvo kulture saopštilo je da je presuda turskog suda kojom bi se Aja Sofija mogla pretvoriti u džamiju "otvorena provokacija" za civilizovani svet, navodi Rojters.\nRuska pravoslavna crkva: Odluka bi mogla da dovede do još većih podela Ruska pravoslavna crkva izrazila je danas žaljenje što turski sud nije uzeo u obzir njenu zabrinutost kada je doneo presudu da je odluka o tome da istanbulska Aja Sofija postane muzej bila nezakonita.\nAtina će se zalagati da se uvedu sankcije Turskoj zbog promene statusa muzeja Aja Sofija i njegovog pretvaranja u džamiju\nIzvor: Vostok.rs, 11.Jul.2020, 12:18\nPortparol grčke vlade Stelios Pecas izjavio je da će Atina zalagati da međunarodne organizacije i EU uvedu sankcije Turskoj zbog promene statusa muzeja Aja Sofija u Istanbulu i njegovog pretvaranja u džamiju.. „Grčka osuđuje ove korake i učiniće sve što je moguće kako bi Turska snosila...


Istraživanje: Zabrinjavajući položaj mladih, više od polovine njih želi da ode iz Srbije - JUGPRESS\nOn je ukazao da se loš položaj mladih u Srbiji beleži i pored razvijenog institucionalnog okvira za pitanja mladih. Jedan od autora istraživanja Boban Stojanović naglasio je da je istraživanje rađeno od maja do juna ove godine, na uzorku od 1.219 ispitanika uzrasta od 15 do 30 godina. On je konstatovao da 63,6 odsto mladih iz ovog istraživanja živi u porodičnom stanu, a da manje od 10 odsto ima svoj stan. Takođe je konstatovano da 63,5 odsto mladih iz ovog istraživanja ne zarađuje, a da samo 4,8 odsto ima platu veću od 80 hiljada dinara.\nGeneralni sekretar KOMS Stefan Đorđević upozorio je da je samo 0,09 odsto budžeta Srbije namenjeno za mlade, a da 34 odsto opština u Srbiji uopšte ne izdvaja sredstva za mlade. Istraživanje je pokazalo da čak 77 odsto mladih u Srbiji smatra da izbori nisu bili fer, dok 76 odsto mladih ne veruje političarima. Kako je istaknuto, ohrabruje podatak da je ove godine u parlamentu 28 mladih poslanika, što je znatno veći broj u odnosu na prethodne sazive. Interesantno je da nijedna institucija u ovom istraživanju nema veću ocenu od 3, iako i dalje najviše ocene imaju vojska i crkva. Nosioci političkih funkcija – ministri, predsednici Vlade, Skupštine i Republike imaju najslabije ocene.\nOd ličnosti samo patrijarh Irinej ima ocenu iznad 2 u ovom istraživanju. Kada se govori o Evropskoj uniji, 46 odsto ispitanika ne podržava ulazak Srbije u EU, dok se za ulazak u EU zalaže 33 mladih ispitanika. Prema ovom istraživanju, Srbija bi u spoljnoj politici trebalo da se okrene Rusiji (30 odsto), EU (21 odsto), Kini (13 odsto), a SAD (dva odsto). Ulazak Srbije i bilo kakvu saradnju sa NATO ne podržava 59 odsto ispitanika, dok ulazak u ovaj vojni pakt podržava samo šest odsto ispitanika. Prema zvaničnim statističkim podacima, u Srbiji je nezaposleno oko 104 hiljade mladih, što je oko 20 odsto nezaposlenih, i to je smanjenje u odnosu na prethodne godine, iako je konstatovano da veliki broj mladih ljudi nije na evidenciji Nacionalne službe za zapošljavanje, a jedan broj mladih svake godine ode iz zemlje. Prema ovom istraživanju, 53 odsto ispitanika bi otišlo u inostranstvo, i to pre svega iz ekonomskih razloga, što je smanjenje u odnosu na neke prethodne godine. U KOMS ovaj pad objašnjavanju uticajem pandemije virusa korona na putovanja i mogućnosti zapošljavanja u inostranstvu.


Vučić o Kosovu: Srbija će čuvati mir i stabilnost po svaku cijenu\nNaslovnica NAJNOVIJE Politika Vučić o Kosovu: Srbija će čuvati mir i stabilnost po svaku cijenu\nPredsjednik Srbije Aleksandar Vučić je u Skupštini Srbije, na nastavku vanredne sjednice o Kosovu, izjavio da je povodom hapšenja na sjeveru Kosova stupio u kontakt sa predstavnicima Evropske unije i upoznao ih sa situacijom.\n“Saopštili su nam da je u potanju policijska akcija protiv kriminala i korupcije. Zamislite akciju protiv kriminala koju vodi Ramuš Haradinaj, to je oksimoron”, rekao je Vučić i dodao da je i predstavnike NATO obavijestio o situaciji na sjeveru Kosova.\n“OD NATO-a smo dobili obavještenje da se ne miješaju u to, u akcije policijske prirode koje se tiču borbe protiv kriminala i korupcije, i da podržavaju nezavisnu državu Kosovo u borbi protiv kriminala”, rekao je Vučić.\nVučić je kazao i da će Srbija “čuvati mir i stabilnost po svaku cijenu”.\n“Naredio sam punu borbenu i bojevu gotovost naše vojske, vojska će zaštititi naš narod ukoliko dođe do ozbiljnog ugrožavanja poretka i života našeg naroda”, rekao je Vučić i dodao da su i sve policijske jedinice u punoj pripravnosti.\nVučić je rekao da su na teritoriji tri opštine – Zubin Potok, Mitrovica, Leposavić uhapšene 23 osobe srpske i bošnjačke nacionalnosti. Ističe da je smisao akcije koju je nazvao “upadom na sjever Kosova” da se zaplaše građani i da se “kriminalizuju Srbi”, kao i da su Srbi na Kosovu “uznemireniji nego ikada”.\n“U ovom trenutku je u toku premlaćivanje Srba u Zubinom Potoku i upadanje u kuće”, kazao je Vučić i dodao da Srbi “nisu raspolagali nikakvim oružjem” kao i da postoje snimci da “Albanci pucaju”.\n“Nenaoružani Srbi se suprotstavljaju pripadnicima albanskih ekstremističkih grupa odevenih u policijske uniforme”, ocijenio je Vučić.\nPosteni srbin 29. Maja 2019. At 05:29\nSta ces sad crni Vucicu???Pohapsise tvoje svercere ,\nHajde za svercovani konjak vinjak i plazma keks jos i nekako..Ali odakle ces bre i od koga ubuduce nabavljati vutru i bijeli prasak??..te stvari su dolazile iz Turske preko Kosova u srbiju a odatle su ih tvoji dileri Ivica Dacic i Rasim Ljajic prosledjivali dalje na zapad…


Centar civilnih inicijativa (CCI) danas u Sarajevu predstavio je „Izvještaj o monitoringu imenovanja i zapošljavanja u javnom sektoru u BiH“, koji daje pregled regulative i prakse imenovanja i zapošljavanja u javnom sektoru tokom 2016. i 2017. godine.\n-\tPravedno istraživanje pokazuje da je u protekle dvije godine bilo intenzivnog zapošljavanja u javnom sektoru, kroz nastavak gomilanja zaposlenih u javnim institucijama, upravama, fondovima i javnim preduzećima, i to najčešće bez konkursa. Sublimirani podaci za period 2016.-2017. godine pokazuju kako je u 68 posto anketiranih institucija na državnom nivou bilo novog zapošljavanja, u 72 posto institucija, ustanova i preduzeća na nivou FBiH, dok se u RS zapošljavanje potvrdilo kod čak 82 psoto anketiranih. Pri tome, dvije trećine upitnika potvrdili su angažiranje dodatnog osoblja po osnovu „ugovora o djelu“ u 2016., dok je ovaj preocenat nešto manji u 2017. – navodi se u Izvještaju o monitoringu imenovanja i zapošljavanju u javnom sektoru u BiH, koji je danas predstavljen.\nNalazi monitoringa CCI-a, pokazuju da je proces zapošljavanja vrlo netransparentan.\n-\tPreciznije, indeks transparentnosti procesa zapošljavanja iznosi 39 (na skali od 0 do 100). On je skoro 2,5 manji u odnosu na stanje kojem težimo – da se svi konkursi objavljuju na web stranicama organa koji zapošljava, da se objavljuje u dnevnim novinama, da su svi kriterijumi za ocjenjivanje na konkursu dostupni kandidatima, da se sastavi komisija objave tokom faze raspisivanja konkursa, te da se vrši imenovanje i zapošljavanje najbolje rangiranih kandidata – rečeno je iz CCI.\n-\tU proteklom periodu preko 20.000 građana je svojim potpisom na peticiju dalo podršku zahtjevu za izmjenu zakona koji uređuju oblast zapošljavanja u javnom sektoru, kako bi svi imali jednake šanse za zapošljavanje.


Darko Kovačević upucan u noge! - Sportske novosti\nNaslovna Fudbal Novosti Fudbal Darko Kovačević upucan u noge!\nDarko Kovačević upucan u noge!\nNekadašnji fudbaler Proletera, Crvene Zvezde, Juventusa, Real Sosijedada, Olimpijakosa, dugogodišnji reprezentatovac Srbije i do skora sportski direktor Fudbalskog saveza Srbije, Darko Kovačević, upucan je sinoć oko 21 čas ispred svoje kuće na Glifadi u Atini, iz vatrenog oružja i kako prenose pojedini grčki mediji, nije životno ugrožen.\nNepoznati napadač pucao je iz vatrenog oružja u noge proslavljenom fudbaleru i pobegao, a policija je u blizini mesta gde se incident dogodio pronašla vozilo u plamenu, za koje se pretpostavlja da je koristio napadač, ili više njih.\nKolima hitne pomoći, Kovačević je prebačen u bolnicu i što je svakako ohrabrujuća vest, nije životno ugrožen.\nInfo preuzet sa Sportinfo.rs\nPrethodni tekstTiket dana – 8. januar 2020.\nSledeći tekstATP Kup: Srbija sa maksimalnih 3-0 u četvrtfinalu


Mionica Архиве - Page 9 of 28 - Valjevo\n25. May 2021.\tComments Off on Srednja škola “Mionica” proslavila Dan škole u modernizovanim učionicama\nSrednja škola „Mionica“, čiji učenici kulinarstva osvajaju medalje na najprestižnijim takmičenjima, obeležila je Dan škole. Proslava je ove godine upriličena u poptuno rekonstruisanom objektu. Vlada Republike Srbije je preko Kancelarije za upravljanje javnim ulaganjima uložila 338 miliona dinara za rekonstrukciju srednje škole „Mionica“ i osnovne škole „Milan Rakić“. Održan je i Dan otvorenih vrata za učenike završnih razreda mioničkih osnovnih ...\n22. May 2021.\tComments Off on Opština Mionica pokrenula edukativni projekat za decu romske nacionalnosti\nOpština Mionica pokrenula je u saradnji s Predškolskom ustanovom “Neven” projekat “Da se Nanomir pokrene i u vrtić krene” namenjen romskoj deci uzrata od 3 do 7 godina iz sela Nanomir. Cilj projekta je da se što više dece upiše u vrtiće predškolske ustanove “Neven”. Deca iz Nanomira u malom procentu pohađaju predškolsku ustanovu, a deca uzrasta od 3 do ...\n21. May 2021.\tComments Off on Mionički đaci izveli predstavu „Sedam Snežana i patuljak“\nUčenici mioničkih osnovnih škola, polaznici škole glume u okviru opštinskog Centra za razvoj i obrazovanje „Mionica“ izvela su na velikoj sceni mioničkog Kulutrnog centra pozorišnu predstavu „Sedam Snežana i patuljak“. Dramski tekst napisao je dečji pisac Tode Nikoletić. Premijeri dečje predstave prisustvovao je i predsednik opštine Mionica Boban Janković koji je tom prilikom izjavio. -Sve pohvale za ove divne, talentovane ...\n20. May 2021.\tComments Off on Opština Mionica od sada dostupna i na Viberu\nOpština Mionica je pokrenula Viber zajednicu pod nazivom „Mionica koju volim“ kao još jednu platformu za komunikaciju sa svojim građanima. -Opština Mionica je prepoznala potrebu aktivnog korišćenja savremenih, neposrednih vidova komuniciranja. Ovaj inovativan vid komunikacije je formiran u cilju što efikasnijeg povezivanja, bržeg i jednostavnijeg informisanja građana o aktuelnostima u našoj opštini. Naši sugrađani sada na jednom mestu mogu pratiti ...\n20. May 2021.\tComments Off on Mionički stočari upoznati s mogućnostima razvoja mlekarstva kroz primenu novih tehnologija\nPoljoprivreda je uz turizam jedan od najvažnijih razvojnih prioriteta Mionice. Pod pokroviteljstvom opštine u Kulturnom centru je za mioničke poljoprivrednike organizovano predavanje o razvoju mlekarstva. Predavanje je održao doktor biotehnologije Dragomir Jeremić, nekadašnji profesor na Univerzitetu u Beču. Takođe, svim učesnicima besplatno su uručena i rotaciona svetla i trouglovi od Saveta za bezbednost saobraćaja Mionice. Predsednik opštine Mionica Boban Janković ...


Delimičnu pometnju pred održavanje posebne sednice NS RS uneo je lider DNS, Marko Pavić, koji je gostujući na BN televiziji izjavio: „Ako opozicija glasa protiv odluke o povlačenju skupštinske odluke o održavanju referenduma o Sudu i Tužilaštvu BiH i poslanici DNS će glasati protiv”.\nU praksi, to bi značilo da se DNS stavlja na stranu opozicije i da bi referendum, ipak dobio šansu za održavanje.\nPavić juče nije odgovarao na pozive “EuroBlica”, dok je njegov stranački kolega i predsednik NS RS, Nedeljko Čubrilović, uveravao novinare da Pavića “nisu dobro razumeli”.\n- Mislim da ga niste dobro slušali. Preslušajte ga ponovo. Poslanici DNS će glasati za predlog odluke o stavljanju van snage Odluke o raspisivanju republičkog referenduma od 23. septembra 2015. – rekao je Čubrilović.\nIstovremeno, i opozicionari su se juče pozivali na Pavićevu izjavu, naglašavajući da je očigledno da je i DNS za održavanje referenduma.\n- Imajući u vidu najnoviji stav DNS, verujemo da dnevni red posebne sednice neće ni biti usvojen. Predsednik DNS je izjavio da je za održavanje referenduma i zato nema potrebe za ovom sednicom. Nisam pratio šta je govorio Čubrilović, ali jesam šta je Pavić – rekao je novinarima poslanik SDS, Nedeljko Glamočak.\nPosebna sednica 6. novembra: Pred poslanicima parlamenta Srpske SUSPENZIJA REFERENDUMA o Sudu i Tužilaštvu BiH\nUkoliko se odluka o raspisivanju referenduma stavi van snage, Glamočak ističe da će to biti još jedno poniženje NS RS.\nI šef poslaničkog kluba NDP, Krsto Jandrić, rekao je da ukoliko DNS ne podrži dnevni red posebne sednice, referendum, ipak može da bude sproveden.\n- Ako te sednice bude, tražićemo od predsednika RS Milorada Dodika i svih poslanika koji su zagovarali referendum, da nam se izvine, jer su nas nazivali raznim pogrdnim imenima. Sve što smo rekli 2015. a to je da vlast manipuliše referendumom - pokazalo se tačnim. Dolazimo na sednicu i bićemo protiv dnevnog reda, a pištaljke su stalno u džepu. Hoćemo li ih koristiti zavisi od toga da li će biti jedno poluvreme ili produžeci – rekao je Jandrić.\nPoslanik PDP, Perica Bundalo, rekao je da je ovo treći put da se aktuelna većina poigrava sa referendumom.\n- Odlukom o stavljanju van snage odluke o raspisivanju referenduma biće nanesna ogromna šteta RS. Radi se o urušavanju digniteta institucija NS RS i predsednika Republike. Ovakva odluka ponižava i RS i građane, a posebno je značajno da takvom odlukom obezvređujemo institut referenduma. Veliko je pitanje da li će nakon ponedeljka neki budući referendum koji može biti od istorijskog i sudbinskog značaja za RS - bilo ko shvatiti ozbiljno – rekao je Bundalo.\nPotpredsednik NS RS, Nenad Stevandić, smatra da bi u ovom trenutku bilo rizično sprovoditi referendum o Sudu i Tužilaštvu BiH jer bi mogao da propadne.\n- U Srpskoj trenutno postoji ozbiljan sukob, koji nije samo koncepcijski i politički, već ima pozadinu u konekcijama sa federalnim i međunarodnim partnerima, i kao odgovorni ljudi ne bismo trebali ući u tu vrstu rizika da dozvolimo sebi da taj referendum propadne - rekao je Stevandić.\nDodao je i da su svi u RS saglasni da Sud i Tužilaštvo BiH loše rade, ali da saglasnost u vezi sa tim ne znači da su svi i iskreni.


HomeEkonomijaSrbija ima najbrže rastući protok saobraćaja\n13/08/2018Redakcija BALKAN TVEkonomija, za slajder0\nMinistar građevinarstva, saobraćaja i infrastrukture Zorana Mihajlović izjavila je danas da je Srbija u prethodnih nekoliko godina izgradila 200 kilometara novih auto-puteva i na taj način se vratila na evropsku mapu saobraćajnica, što rezultira najbrže rastućem protoku saobraćaja u odnosu na druge zemlje.\nMihajlović je istakla da ćemo do kraja godine imati 20 miliona više vozila kroz Srbiju nego pre par godina i to je glavni razlog za gužve na našim putevima.\nOna je dodala da je samo u julu kroz Srbiju prošlo 562.000 vozila više nego prošle godine u isto vreme, i izrazila očekivanje da do kraja 2018. godine kroz našu zemlju prođe 53 miliona vozila.\n„Ulaganjem u infrastrukturu vratili smo saobraćaj sa drugih koridora na Koridor 10. Srbija je najbrža i najkraća ruta, sa novim i kvalitetnijim putevima i ne treba da čudi što smo samo u julu imali 6,06 miliona vozila kroz našu zemlju“ – rekla je Mihajlović.\nOna je podsetila na to da je na inicijativu Ministarstva građevinarstva, saobraćaja i infrastrukture pokrenut i završen projekat proširenja graničnog prelaza Batrovci, za šta je u budžetu izdvojeno 665 miliona dinara, i najavila radove na graničnom prelazu Horgoš.\nPored proširenja terminala za teretna vozila, izgrađeno je šest novih saobraćajnica za putnička vozila i autobuse, osvetljenje terminala, nova parking mesta za teretna vozila i neophodna tehnička i elektronska oprema, ukazala je Mihajlović.\n„Spremni smo i da pokrenemo radove na proširenju graničnog prelaza Horgoš o čemu se dogovaramo sa Upravom carina i graničnom policijom“ – istakla je ona.\nOna je istakla i da na gužve i veliko čekanje na granicama utiču detaljne kontrole hrvatskih i mađarskih graničnih službi zbog striktnih šengenskih procedura i migranata, kao i da je sa mađarskom stranom dogovoreno da autobusi na redovnim linijama i kamioni koji prevoze lako kvarljivu robu imaju proritet u slučaju gužvi, a da se vreme rada manjih graničkih prelaza produži.\nBK „JEDNOTA“ ŠID


RTCG - Radio Televizija Crne Gore - Nacionalni javni servis :: Otvoreno o NATO-u :: Tužba zbog bombardovanja SRJ\nUNIJA ZA NEUTRALNOST 23. 03. 2017. 14:36 >> 14:11 12\nUNIJA ZA NEUTRALNOST\nTužba zbog bombardovanja SRJ\nUnija za neutralnost pokrenuće tužbu protiv svih članica NATO-a koje su 1999. godine bombardovale Jugoslaviju, zbog produženog dejstva osiromašenog uranijuma i ostalih agenasa koji su, kako su saopštili, doveli do povećanja broja oboljelih u Crnoj Gori.\nPravni tim Unije će, kako su rekli, odlučiti pred kojom instancom će podnijeti tužbu.\nPredsjednik Unije, Gojko Raičević, je kazao da će Unija od sjutra, različitim aktivnostima, oblilježiti početak i bombardovanje Savezne Republike Jugoslavije.\nRaičević je saopštio da je Unija odlučila da pokrene tužbu protiv svih članica NATO-a koje su učestvovale u bombardovanju 1999. godine Jugoslavije, konkretno Crne Gore.\nPrema njegovim riječima, u Holandiji su se pojavile neke nevladine organizacije i jedna politička partija koja će biti vrlo aktivna u preispitivanju odluke holandskog parlamenta.\nRaičević je pojasnio da holandski državljani imaju, prema njihovim zakonima, pravo da skupe peticijom deset hiljada potpisa kako bi ušli u proceduru preispitivanja odluke.\n„Pošto nam je pravo na pošteni referendum o tom pitanju osporeno, Unija će nastaviti sa aktivnostima na međunarodnom planu, da to obezbijedi preko demokratske Holandije“, poručio je Raičević.\nVladimir Božović iz Unije naveo je da će, ukoliko vlast odluči da eventualnu odluku o pristupanju Crne Gore Alijansi donese u parlamentu, to smatrati aktom aneksije u pravno-političkom smislu.\nOn je saopštio da će tužbu podnijeti zbog štetnog produženog dejstva bombardovanja Jugoslavije od NATO-a.\n„Mi znamo, prema statističkim uvjerljivim parametrima, da se intenzitet oboljenja različite prirode, prije svega onkoloških oboljenja, od 2000. godine znatno povećao i zato imamo namjeru da, u ime svih građana Crne Gore koji trpe konrketne posljedice, tužimo zemlje koje su učestvovale u bombardovanju“, naveo je Božović.\nKako je kazao, preko novca koji planiraju da dobiju tom tužbom, može se eventualno pomoći zdravstveni sitem i izgraditi se nove bolnice koje bi se specifično bavile problemima uslijed posljedica djelovanja osiromašenog uranijuma i ostalih agenasa.\nAndrija Mandić iz Unije naveo je da, priključenjem Crne Gore Alijansi, neće biti u tako dobroj poziciji da pokrenu tužbu protiv NATO država.\n"Ovo je negdje možda i posljednji momenat da možemo da izađemo sa ovakvom tužbom", dodao je Mandić.\nKako je je kazao, Pravni tim Unije odlučiće pred kojom instancom će pokrenuti tužbu.\n"Pravni tim saopštiće nam gdje su najveće šanse da ostvarimo zacrtani cilj", saopštio je Mandić.\nNATO bombardovanje Unija za neutralnost\n24. 03. 2019. 14


Pariz pod snegom: Ogroman broj zaglavljenih u saobraćaju, zatvorena Ajfelova kula\nBeta 7. februara 2018. 00:15\nKolone vozila dugačke više od 700 kilometara u Parizu, stotine zarobljenih kamiona, Ajfelova kula zatvorena – sneg je pogodio glavni grad u utorak uveče i severni deo Francuske.\nSneg „znataan i izdržljiv“ otežao je vožnju na zapadu i severoistoku, preko regiona Pariza, kaže Meteorološka služba.\nU Parizu i okolini, 739 kilometra zaglavljenih vozila , kaže auto-moto služba „Sitaden“.\nStanje bi moglo postati kritično u noći izmedju srede i četvrtka s padom temperature do minus 10 stepeni i pojave „ledene kiše“ na već snežnom terenu, rekao je za AFP Emanuel Demel, prognostičar Mtetorološke službe Francuske.\nSNCF, nacionalna železnička kompanija, objavila je u utorak da je smanjila brzinu svojih vozova na delu mreže, uzrokujući neznatno kašnjenje, dok linija vozova visoke brzine „Atlantik“ ima smetnje.\nU pariskom regionu, na glavnim putevima, saobraćaj je zabranjen za vozila preko 7,5 tona, saopštio je štab policije, i pozvao gradjane da ne kreću na put.\nSneg se zdržava na tlu, i očekuje se da će ga biti pet do 10 santimetara.\nDvadeset i dve departmana Francuske, uključujući osam u regionu Pariza, Sever i Rona, objavili su u ponedeljak „upozorenje na veliku hladnoću“ i za smeštaj beskućnika, uz otvaranje hiljadu prostora za hitan smeštaj, pored 13.000 već planiranih za zimu.\nU petak bi mogao da stigne novi snežni talas, sa severozapada.\nNaučnici otkrili najstariju očuvanu olupinu broda\n„Hašogi brutalno ubijen“: Erdogan otkrio detalje surove…


Grčka: Privedeni osumnjičeni za krijumčarenje ljudi\nGrčka policija je saopštila da je uhapsila osam osoba osumnjičenih za trgovinu ljudima koji su krijumčarili 38 migranata preko kopnene granice s Turskom.\nSva hapšenja su izvedena u petak, u severnoj Grčkoj, u četiri slučaja.\nNajveću grupu migranata - desetoro iz Vijetnama, i po dva iz Iraka i Pakistana, prokrijumčarila su dva Moldavca i jedan Rumun.\nSvi ti migranti su bili u samo jednom automobilu, ispred kojeg su dva švercera vozila drugi, proveravajući da li ima kontrole, kaže policija.\nDeset Sirijaca i Somalijaca koje je prokrijumčarilo jedan vozač, državljanin Bugarske, reklo je policiji da su platili po 2.400 evra da bi ih odvezao u Srednju Evropu.\nJoš sedam Iračana, pet Avganistanaca i dva Pakistanca u Grčku su takođe prokrijumčarali trgovci ljudima.


LUKAČ OBEĆAO SARADNJU AMERIKANCIMA, DODIK ŽESTOKO NAPAO AMBASADU SAD-A | Hayat.ba\nDragan Lukač, ministar unutrašnjih poslova Republike Srpske, izjavio je tokom sastanka sa zamjenicom američkog ambasadora u Bosni i Hercegovini Deborah Mennuti da je prioritet u radu MUP-a borba protiv svih vidova kriminala, s posebnim naglaskom na terorizam i organizovani kriminal.\nVijest je to koja je saopćena iz Vlade RS-a, dok istovremeno iz Ambasade SAD-a u BiH poručuju kako će “NATO i dalje ostati uz Bosnu i Hercegovinu kao i u prošlosti”.\nAktivno podržavamo partnerstvo BiH s NATO-om, usmjereno na reforme – poručeno je nakon sastanka, a kojem su u sjedištu NATO-a u Sarajevo danas boravili ambasadori zemalja članica ovog bloka.\nParalelno s tim sastankom, na sastanku u Banjoj Luci, Lukač i Mennuti razgovarali su o zajedničkoj saradnji, koja je ocijenjena kao “zadovoljavajuća i kontinuirana”, saopćeno je iz MUP-a RS-a.\nBila je ovo prva posjeta zamjenice američkog ambasadora u BiH resornom ministarstvu, a sagovornici su ovom prilikom izrazili spremnost za nastavak saradnje, precizira se u saopćenju.\nNeposredno nekon vijesti o ovim sastancima, oglasio se i Milorad Dodik, član Predsjedništva BiH i Lukačev partijski šef. On je žestoko napao Ambasadu SAD-a u BiH.\nAmbasada SAD-a u Sarajevu je epicentar nestabilnosti u BiH, što se vidi i po odnosu prema Christianu Schmidtu koji je privatno lice u BiH a ne visoki predstavnik po Aneksu 1 – zavapio je Dodik.\nOcijenio je “da bi bilo dobro za sve u BiH da Ambasada SAD-a u Sarajevu prestane sa prijetnjama i držanjem lekcija o ustavnosti i kršenju Dejtonskog sporazuma”.\nNjihove prijetnje su, balkanskim vokabularom rečeno, siledžijske. Sve vrijeme svog djelovanja su na fonu muslimanskog projekta BiH, lažno se predstavljajući da navodno prave funkcionalnu državu, a u suštini rade za muslimane i pravljenje njihove muslimanske države – izjavio je Dodik.\nMuk na posebnoj sjednici\nVlada RS-a raspravljala o spornim Dodikovim zahtjevima, Lukač mu se usprotivio\nPrema njegovim riječima, te njihove (SAD-ove) priče “samo su dokaz više da su oni u stvari Ustavni sud BiH, zajedno sa onima koji su uz stalnu prijetnju silom i sankcijama masovno, uporno i cinično kršili Dejtonski sporazum”.\nNakon jučerašnje odluke Skupštine RS-a u Banjoj Luci Ambasada SAD-a objavila je i kako je njihova zemlja spremna koristiti sankcije.\nŠto se Lukača tiče, za njega se u medijima još prošle sedmice tvrdilo da je otkazao poslušnost Dodiku, tačnije usprotivio se njegovim namislima da RS izdaje vlastite dokumente građanima. Lukač je, navodno, to otvoreno rekao na sjednici Vlade RS-a, što se Dodiku nimalo nije svidjelo.


Srbijom vlada zastrašujući pesimizam\nSrbijom vlada zastrašujući pesimizam\nPropaganda koja se bazira na ulepšanom prikazivanju stvarnosti više nema potenciju. Ona je ismejana i potisnuta u „ropotarnicu istorije“, opstaje samo u društvima koja su naseljena unutar same „ropotarnice“. Međutim, pitanje je da li i u tim društvima neosnovani propagandistički optimizam u sagledavanju stvarnosti zaista utiče na javno mnenje ili samo definiše narativ u koji niko ne veruje, ali ga zbog drugih vidova represije reprodukuje.\nZa to vreme u Srbiji zavladao je pesimizam, koji se strateški razbuktava upravo od same vlasti. Srpski pesimizam doduše nije teško razbuktati, naročito ako imamo u vidu naš fatalistički pogled na istoriju i velika očekivanja od vlastitog položaja u međunarodnim tokovima. Prosečan Srbin, ako je evrofanatik, našu državu vidi kao ravnopravnu članicu EU, koja će o sudbini Evrope odlučivati uz rame sa Nemačkom, prethodno obezbedivši njihov standard za sve svoje građane. Prosečan evroskeptik, s druge, strane smatra da će Srbija, ako odustane od evrointegracija, automatski postati „odmetnička“ država velikog međunarodnog ugleda i povesti ostatak sveta protiv imperijalizma iako nema ni mineralne rezerve Venecuele niti nuklearno naoružanje Severne Koreje. U tom smislu, pretenciozan narod, suočen sa time da Srbija u dogledno vreme neće postati ni Nemačka, ni Venecuela, ni Severna Koreja, lako pada u apatiju.\nUGAŠENI ŽAR PETOG OKTOBRA\nMilošević je bio sklon ulepšavanju stvarnosti u svojim medijima jer je prošao ozbiljan politički odgoj, koji je za cilj imao stvaranje suverene, vitalne države. Međutim, aktuelni vladari Srbije otkrili su neverovatnu moć pesimizma i iskoristili ga za formulisanje novog društvenog konsenzusa.\nJoš od svrgavanja Miloševića, čiji je sistem bio uspostavljen nekih pedesetak godina ranije i grčevito se borio da opstane, i samim tim da dokaže kako funkcioniše ulepšavajući stvarnost, pesimizam je pomogao da se pojača slika već postojećeg posrnuća kako bi se ubrzao njegov pad. Ali tada su narativi obilovali optimizmom koji je opisivao sve ono što kreće posle krizne tačke kada smo posrnuli sa Miloševićem i ponovo se uzdigli sa prozapadnom opozicijom.\nŽar proistekao iz tog optimizma je u međuvremenu ugašen. Ispostavilo se da je sve bilo iluzija, da su nam najveći prijatelji i dalje Kina i Rusija, da nam je Zapad i dalje nenaklonjen, da Kosovo nije demokratsko pitanje koje će se lagano rešiti u okviru Srbije kada Milošević ode itd. Rečju, ispostavilo se da je manje-više sve moralo da bude onako kako je već bilo za vreme njegove vlasti.\nKako bi motivisala građane da trpe nova poniženja, Vlast se okrenula pesimizmu. Generišući neizlečiv osećaj nemoći, insistirajući na tome da smo mi zemlja u kojoj je naroda sve manje i svi su višak, da smo u dugovima koji se ne mogu vratiti, da smo, rečju, na granici opstanka, stvorili su glasačku mašinu kojom je vrlo lako manipulisati.\nŽRTVE PESMISTIČKE PROPAGANDE\nOpozicija je, naravno, nasela na ovu igru i, vođena uobičajenim opozicionim instinktima, počela je da raspaljuje još strašniji pesimizam, dodajući kako smo ne samo duhovno, biološki i finansijski bankrotirali već da nam ni mere Vlade ne mogu pomoći. I to prepuštanje oportunom opozicionom kritikovanju stanja zapravo i jeste rezultiralo time da se ništa ne može promeniti. Naime, promena se može desiti samo onda kada građani mogu da prepoznaju i gotovo opipaju potencijalno poboljšanje uslova života. Opozicija ne može da artikuliše takav „uzorak“ koji bi ponudila narodu i, uprkos užasu koji mu predočava, pomaže Vlasti da opstane kao znak kakve-takve stabilnosti u danima duboke krize. Kada se u to ukalkulišu razni „kupljeni“ glasači, koji računaju da će glasanjem za Vlast obezbediti svoja radna mesta, izborna pobeda je obezbeđena.\nU Srbiji zbilja jeste teško naći razloge za optimizam, i simptomi stagnacije su sveprisutni. Pa, ipak, konsenzus stvoren oko pesimizma je zastrašujući i pobuđuje sumnju. Naime, ta odjednom stečena „suvišna sloboda“ u prikazivanju Srbije kao pakla nije znak nikakvog intelektualnog sazrevanja, već pre svega uklanjanje svake inicijative da se nešto istinski promeni.\nZvuči gotovo apsurdno, ali zar apsurd zapravo nije naše stalno stanje da je sada najveći znak otpora pokušaj da se ukaže na svu onu snagu – duhovnu, biološku i materijalnu – koja još uvek postoji u nama? Čini mi se da jeste jer, ukoliko tu snagu ne prepoznamo u sebi, i mi ćemo jednog dana postati istorijski primer naroda koji je postao žrtva propagande, s tim što je ova naša stvari činila ružnijim, a ne lepšim, i samo po tome ćemo konačno postići svoju kolektivnu ambiciju – da se po nečemu istaknemo u međunarodnim okvirima.


Admin on Tue Jun 22, 2010 11:32 pm\nGroßansicht des Bildes mit der Bildunterschrift: Sjedište Evropske komisije u BriseluBiH bi mogla da se nada bezviznom režimu na jesen. Zemlju očekuje i borba protiv organizovanog kriminala i korupcije, što EU postavlja kao uslov cijelom regionu Zapadnog Balkana u procesu evrointegracija.\nIako tokom sastanka ministra za bezbjednost BiH, Sadika Ahmetovića, sa evropskom komesarkom , Sesilijom Malstrom, nije bilo riječi o konkretnom datumu za stupanje na snagu bezviznog režima za BiH, ministar Ahmetović poručuje građanima BiH da se strpe još malo i da će rezultati napornog rad biti vidljivi „vrlo brzo“. Prema njegovim riječima i na BiH, ali i na evropskim institucijama je da odrade svoj dio posla :\nEvropska komisija čeka da BiH ispuni uslove\n„Izvjestili smo evropsku komesarku Malstrom, da će BiH , kako je ranije dogovoreno, do kraja ove nedjelje podnijeti izveštaj Evropskoj komisiji o ocjeni stanja u ispunjavanju uslova za viznu liberalizaciju u BiH. U prvoj polovini jula očekujemo i evropsku ekspertsku misiju koj će da procijeni ispunjenost preostale tri tačke iz Mape puta. Verujem da idemo u dobrom i pozitivnom pravcu da građani BiH na jesen dobiju bezvizni režim i da im time skinemo i jedan psihološki teret.“\nŠta posle vizne liberalizacije?\nIako se građani u BiH već dugo nadaju pozitivnoj odluci o dobijanju bezviznog režima za putovanje u zemlje Šengena, ministar Ahmetović naglašava da je u pitanju važan korak, ali samo jedan od mnogih, koje BiH mora da napravi na svom putu ka EU. On poručuje svima koji vrše vlast u BiH da je veliki dio posla tek pred njima:\n„Trebalo bi prestati sa političkim špekulacijama, političarenjem..Trebalo bi više raditi i vjerujem da ćemo na takav način ići i bržim koracima ka EU.”\nSljedeći korak - borba protiv korupcije i kriminala\nA za približavanje EU, jedan od osnovnih uslova jeste i borba protiv oganizovanog kriminala i korupcije. Kako je u pitanju regionalni problem, koji dijele gotovo sve članice Zapadnog Balkana, on se mora rješavati uz saradnju na regionalnom nivou, naglašava ministar bezbjednosti BiH, Sadik Ahmetović:\nBildunterschrift: Großansicht des Bildes mit der Bildunterschrift: BiH ali i zemlje regiona očekuje borba protiv organizovanog kriminala i korupcije\n„BiH svakim danom pravi akcije u oblasti borbe protiv organizovanog kriminala. Samo u proteklih mjesec dana lišili smo slobode oko 100 osoba i zaplijenili oko 150 kilogram raznih droga. Mislim da nikada ne bi trebalo da budemo zadovoljni u toj borbi, i da uvijek moramo da radimo više.“\nKada se pak radi o borbi protiv korupcije, BiH po prvi put ima zakon na tom polju i vrlo brzo bi trebalo da dođe do imenovanja direktora, organizacije i da se popune institucije za borbu protiv korupcije, čime bi se uspostavila efikasnija borba u toj oblasti.


Ista meta, isto odstojanje: Durent za 0:3! - Smedia\nIsta meta, isto odstojanje: Durent za 0:3!\nNije nemoguće da će jednog dana, kada ESPN producenti budu pripremali dokumentarac o mestu u "Kviken loans" areni sa kog je Kevin Durent drugu godinu zaredom trojkom rešio treću utakmicu i finale NBA plej-ofa, Lebron Džejms u novom domu daleko od Ohaja razmišljati kako je izgubio meč u kom su "Splash brothersi" šutirali 7/27 iz igre, a 3/15 iza linije 7,24.\nMetar i nešto preko toga naskočio je KD na 50 sekundi do kraja i poslao u dno mrežice i loptu i nade "Kinga" Džejmsa da će na kraju druge vladavine "The Landom" gradu koji voli i koji ga obožava ostaviti i drugu titulu prvaka u istoriji franšize koju je dugo vukao i dovukao do petog velikog finala.\nU trećem, Lebron i Kajri Irving predvodili su Klivlend Kavalirse do kultnog preokreta u seriji sa istim rivalom i postali prva generacija u istoriji koja se vratila posle 1:3 i osvojila...


Nacionalna služba za zapošljavanje - Vesti - Uspešno sprovođenje javnih radova u Filijali Novi Pazar \nUspešno sprovođenje javnih radova u Filijali Novi Pazar\nNovi Pazar | Vest, datum objave: 23. август 2019.\nJavni radovi kao oblik angažovanja nezaposlenih lica u Filijali NSZ Novi Pazar nailaze na veliko interesovanje nezaposlenih lica da se uključe u ovaj projekat, koji se i ove godine uspešno realizuje u Novom Pazaru i Tutinu. Kao i predhodnih i ove godine je dana prednost niskokvalifikovanim i dugoročno nezaposlenim licima. Dužina trajanja javnih radova je 4 meseca, a oblici angažovanja lica su privremeni i povremeni poslovi.\nU Filijali Novi Pazar ove godine je ukupno je angažovano 161 lice kod 16 poslodavaca, od toga je 16 lica OSI. Direktor novopazarske fiilijale NSZ, Fahrudin Đekić je sa svojim saradnicima obišao dva izvođača i to: „Opštu bolnicu Novi Pazar“ i Sportsko-sajamsku ustanovu „Pendik“. Kod oba poslodavca ukupno je angažovano 27 lica.\n„Sva lica koja su angažovana finansijski su podržana od strane Nacionalne službe sa 22.000 din. Na ovaj način mi pomažemo svim izvođačima radova da zadovolje i dopune svoje kadrovske kapacitete, ali i motivišemo radnike da budu aktivniji na tržištu rada i zasnuju radni odnos kod postojećih, ali i drugih poslodavaca na teritoriji grada.“, istakao je Fahrudin Đekić.\nIzvođači radova su izrazili zadovoljstvo odličnom saradnjom, koju imaju sa Filijalom NSZ. Direktor Opšte bolnice, dr Meho Mahmutović ističe da je i pored stalno zaposlenih radnika, novih 18 ljudi izuzetno doprinelo da se uredi krug Opšte bolnice, koji je sada čistiji i vidno sređeniji, te da se nada da će se nastaviti ovaj trend sradnje u realizaciji ovakvih projekata. “Možete da vidite kako je čistiji ovaj krug oko bolnice, uređeniji i mislim da za nas ovakve akcije puno znače“ rekao je dr Meho Mahmutović.\nSaradnju kroz projekat Javnih radova, novopazarska filijala nastavila je i sa Sportsko-sajamskom ustanovom „Pendik“ gde je angažovano 9 lica sa evidencije nezaposlenih na čišćenju i održavanju sportsko rekreativnih terena. „Ovi ljudi su nam bili neophodni s obzirom da mi nemamo dovoljan broj radnika za sve ove objekte i površine koje održavamo. Sradnici iz NSZ su nam izašli u susret i mi smo angažovali dodatnih 9 osoba i za nas ovo predstavlja veliki značaj“, ističe Enes Pljakić ,direktor ove ustanove.\nKorist je obostrana, a posebno za angažovana lica. „S obzirom da znamo da obavljamo pojedine vrste poslova, nama su poslodavci izašli u susret i radimo posao koji volimo. Ovom prilikom se posebno zahvaljujemo Nacionalnoj službi za zapošljavanje što nam je pružila mogućnost da se radno angažujemo. Imaćemo radni staž ova četiri meseca i dodatno radno iskustvo“, kaže Dejan Simović koji je kroz projekat Javnih radova uključen da radi u Sportskoj ustanovi.\nFilijala Novi Pazar je zaključila ugovore sa 16 poslodavaca uz angažovanje 161 lica. Iznos uloženih sredstava je 21.324.309 din. U Novom Pazaru angažovano je 123 lica, a u Tutinu 22. Što se tiče angažovanja osoba sa invaliditetom, njih 16 je uključeno kroz 4 javna rada, a iznos uloženih sredstava je 1.911.834 din.


Poslovi Ćuprija - Poslovi Akademija Oxford\nGrad koji se nalazi u Pomoravlju. Ćupriju prema podacima iz poslednjeg popisa stanovništva naseljava tek nešto manje od 20 000 stanovnika. A od tog broja njih blizu 4 000 se nalazi na zvaničnoj evidenciji Nacionalne službe za zapošljavanje u gradu, pa je prema tim podacima ovaj grad u grupi onih u kojima je stopa nezaposlenosti iznad prosečne republičke stope, uzevši u obzir da ona u Ćupriji iznosi blizu 29 procenata.\nUpravo iz tog razloga i ne čudi što su brojni oglasi za posao u Ćupriji prisutni na sajtu poslovi Akademije Oxford. Najzastupljeniji su oglasi u oblasti trgovine, odnosno u zanatskoj delatnosti, jer je na teritoriji ovog grada prisutan veliki broj privatnih preduzeća upravo u ove dve oblasti. Samim tim što se u bližoj okolini Ćuprije nalaze važne turističke atrakcije Pomoravskog okruga, to je i oblast ugostiteljstva prilično razvijena, a brojni su i oglasi za posao u Ćupriji iz kategorije administracije, odnosno ekonomije i računovodstva, mada se može naići i na oglase za poslove u oblasti zdravstva i telekomunikacija, odnosno saobraćaja, osiguranja, te obrazovanja i brige o deci, ali i marketinga i menadžmenta. Naravno, sve oblasti koje smo pomenuli su deo bogate ponude oglasa koji su aktuelni za poslove u ovom gradu.\nA svi kandidati koje zanimaju poslovi u Ćupriji imaju mogućnost da potpuno samostalno pretražuju aktuelne oglase na sajtu poslovi Akademije Oxford, ali isto tako mogu i da se, uz pomoć samo nekoliko klikova mišem, prijavave na mejling listu našeg sajta, kako bi im aktuelni konkursi za bilo koju kategoriju kada su u pitanju poslovi Ćuprija stizali preko mejla. Upravo na taj način će znatno olakšati čitav ovaj postupak, te im isto tako omogućiti da brzo i lako pronađu posao u ovom gradu i to u bilo kojoj oblasti za koju su zainteresovani. A u tim situacijama je najbitnije da se pravovremeno odreaguje, što podrazumeva da zainteresovani kandidat nakon što pronađe odgovarajući konkurs treba u što kraćem roku da izvrši prijavljivanje i to na tačno određen način.\nApsolutno poštovanje zahteva koji su navedeni u konkursu za posao u Ćupriji je preporučljivo za svakog kandidata koji ima želju da njegova prijava bude prihvaćena na tom konkursu.\nKako nije reč o naročito velikom i gusto naseljenom gradu, to je vrlo čest zahtev koji se može pročitati u oglasima u okviru kategorije posao Ćuprija na sajtu poslovi Akademije Oxford, da svi zainteresovani kandidati dođu u tačno određeno vreme, na navedeno mesto, kako bi prisustvovali razgovoru za taj posao. A tada je najvažnije da oni izvrše sve potrebne pripreme za intervju, kako bi prošli u uži krug, što zapravo podrazumeva, između ostalog i informisanje o poslovanju potencijalnog poslodavca. Na taj način će oni moći da odreaguju u skladu sa prilikom, te da poslodavcu omoguće da se bliže upozna sa njihovim kvalitetima, a samim tim i da ih angažuje za radno mesto na koje konkurišu.\nVrlo je važno da napomenemo i to da većina poslodavaca prihvata samo prijave onih kandidata koje su kompletne, a što podrazumeva da u sebi sadrže i svu neophodnu dokumentaciju koja je navedena u oglasu za posao u Ćupriji koji mogu da pronaću u jednoj od brojnih kategorija na sajtu poslovi Akademije Oxford. Zato i jeste preporučljivo da svi zainteresovani kandidati maksimalno ispoštuju ove zahteve, jer je to ujedno i jedini prilično siguran način da potencijalnom poslodavcu daju do znanja da su odgovorni i da vode računa o svemu što se od njih zahteva, što će svakako dovesti do toga da baš oni budu izabrani između mnogobrojnih prijavljenih kandidata.


O Poglavlju 9 – Finansijske usluge | Nacionalni konvent o Evropskoj uniji\nO Poglavlju 9 - Finansijske usluge\nO Poglavlju 9 – Finansijske usluge\nNajvažniji ciljevi pra vnih tekovina EU u oblasti finansijskih usluga su obezbeđivanje finansijske stabilnosti, finansijske stabilnosti preduzeća koja posluju u finansijskom sektoru i adekvatna zaštita potrošača, investitora i osiguranika. Pravne tekovine EU u oblasti fi nansijskih usluga obuhvataju oblasti bankarstva, osiguranja, reosiguranja, dobrovoljnih penzijskih fondova, tržišta kapitala i infrastrukture finansijskog tržišta, pravila za dobijanje dozvole, rad i nadzor finansijskih institucija i regulisanih tržišta. Takođe, uređena su i pitanja zaštite potrošača finansijskih usluga, kao i način saradnje tela zaduženih za nadzor fi nansijskog tržišta. Finansijske institucije mogu da posluju širom EU u skladu sa „sistemom jedinstvenog pasoša “ i sa načelom „kontrole matične zemlje“, bilo kroz uspostavlja Sistem jedinstvenog pasoša omogućava finansijskim institucijama registrovanim u jednoj državi članici neometano poslovanje u celoj EU, bez traženja posebne dozvole od države domaćina. Princip kontrole koju sprovodi država u kojoj finansijska institucija ima sedište iako su filijale u drugim državama ili se radi o prekograničnom pružanju usluga.\nU oblasti banaka i finansijskih konglomerata, pravne tekovine EU utvrđuju zahteve u pogledu odobravanja, poslovanja i prudencijalnog nadzora kreditnih institucija, kao i zahteve u pogledu adekvatnosti kapitala koji se odnose na kreditne institucije i investiciona društva. Pravne tekovine EU u ovoj oblasti takođe utvrđuju pravila u vezi sa dodatnim nadzorom finansijskih konglomerata i prihvatanjem, obavljanjem i prudencijalnim nadzorom poslovanja institucija za elektronski novac. Istovremeno, predviđena su i pravila u odnosu na godišnje i konsolidovane fi nansijske izveštaje banaka i drugih finansijskih institucija. One takođe usklađuju određene odredbe u vezi sa reorganizacijom i likvidacijom kreditnih institucija koje imaju filijale u više od jedne države članice. U oblasti osiguranja i penzija, nekoliko direktiva utvrđuju pravila koja se odnose na odobravanje, poslovanje i nadzor nad privrednim društvima za životno i neživotno osiguranje. Pravne tekovine EU utvrđuju pravila za dodatni nadzor osiguravajućih grupa. Pored toga, one uspostavljaju nadzor reosiguravača od strane nadležnih organa u njihovoj „matičnoj državi”, zahvaljujući kojem mogu da rade na prostoru EU. U ovom poglavlju Srbija je dobila poziv za podnošenje pregovaračke pozicije bez merila za otvaranje.


Interaktivna mapa za pomoć u COVID putovanjima | Serbiaworld\nNaslovna Turizam Interaktivna mapa za pomoć u COVID putovanjima\nInteraktivna mapa za pomoć u COVID putovanjima\nTurizam se polako oporavlja od posledica pandemije virusa COVID-19, a mnoge zemlje još uvek imaju uvedene restrikcije koje su bile neophodne kako bi se sačuvali životi ljudi. Upravo zbog toga ova interaktivna mapa sveta može vam biti od velike pomoći\nInteraktivna mapa sveta je objavljena od strane Međunarodne asocijacije za vazdušni saobraćaj, IATA, koja je na taj način htela da pomogne putnicima na globalnom nivou, kako bi oni mogli da saznaju šta sve mogu da očekuju od destinacija širom sveta, koje su mere na snazi, i ako su određene zemlje eventualno zatvorene za posete, do kad će takve mere trajati.\nKoristeći sopstvenu bazu podataka, ova kompanija konstantno ažurira sve podatke i informacije kako bi situacija koja se trenutno odvija u svetu bila što verodostojnija. Imajući u vidu da se situacija konstantno menja, ovakav servis bi realno mogao da vam pomogne ukoliko planirate bilo kakvo putovanje.\nPrethodni tekstPREDLOG NACIONALNOG PROSVETNOG SAVETA: Veći broj časova srpskog jezika i vraćanje klasika u gimnazije\nSledeći tekstMaske i rodjendanski pokloni na vanrednom samitu EU


RTCG - Radio Televizija Crne Gore - Nacionalni javni servis :: Ekonomija :: Prosječna zarada u septembru 516 eura\nMONSTAT SAOPŠTIO 30. 10. 2019. 13:23 >> 13:22 3\nProsječna zarada u septembru 516 eura\nProsječna (bruto) zarada u septembru ove godine u Crnoj Gori iznosila je 775 eura, dok je prosječna zarada bez poreza i doprinosa (neto) iznosila 516 eura, saopštio je Monstat.\nKako navode iz Zavoda za statistiku prosječna neto zarada u septembru u odnosu na avgust zabilježila je pad od 0,2 odsto, dok je prosječna neto zarada u septembru 2019. godine u odnosu na isti mjesec prethodne godine zabilježila rast od 0,8 odsto.\n"Ako se ima u vidu da su potrošačke cijene u septembru u odnosu na avgust zabilježile rast od 0,1 odsto proizilazi da su realne neto zarade u istom periodu zabilježile pad od 0,3 odsto", kazali su iz Monstata.\nProsječne zarade bez poreza i doprinosa u septembru su u odnosu na avgust porasle u sektorima ostale uslužne djelatnosti 9,9 odsto, usluge smještaja i ishrane 6,1 odsto, poslovanje sa nekretninama 4,2 odsto, vađenje ruda i kamena 3,4 odsto, stručne, naučne i tehničke djelatnosti 1,9 odsto, saobraćaj i skladištenje 1,3 odsto, snabdijevanje vodom i upravljanje otpadom 0,8 odsto, trgovina na veliko i trgovina na malo 0,3 odsto i umjetnost zabava i rekreacija 0,2 odsto.\nPad je zabilježen u sektorima informisanje i komunikacije 5,2 odsto, snabdijevanje električnom energijom 2,7 odsto, poljoprivreda, šumarstvo i ribarstvo dva odsto, finansijske i djelatnosti osiguranja 1,7 odsto, građevinarstvo 1,5 odsto, državna uprava i odbrana 1,2 odsto, obrazovanje 0,6 odsto, prerađivačka industrija 0,5 odsto, zdravstena i socijalna zaštita 0,4 odsto i administrativne i pomoćne uslužne djelatnosti 0,3 odsto.\nProsječna zarada u oktobru 517 eura


Rusija: Priveden jer je planirao akcije protiv migranata\nTanjug 2. aprila 2021. 16:32\nMOSKVA – Ruska Federalna služba bezbednosti (FSB) privela je danas jednu osobu u regionu Altaj, u zapadnom Sibiru, koja je, kako se izveštava, kovala zaveru za organizovanje nasilja i terora nad migrantima po nalogu ukrajinske nacionalističke organizacije, javlja Tas s.\n„Lokalni stanovnik koji je ruski državljanin i rođen je 2000. godine zadržan je u Barnaulu zbog planiranja otvorenih akcija zastrašivanja lokalnog stanovništva, uključujući starosedeoce regiona Centralne Azije, ali i akcija protiv masovnog okupljanja muslimana i protiv vladinih službi, a po nalogu i uputstvima tzv. rukovodioca ukrajinske nacionalne organizacije nazvane Etničko nacionalno udruženje“, naveo je portparol FSB.\nUhapšeni je kasnije tokom ispitivanja koje je snimljeno i objavljeno priznao da je nameravao da minira džamiju.\n„Želeo sam da odaberem cilj – da miniram džamiju u Barnaulu“, rekao je.\nPrema rečima portparola, službenici FSB ukinuli su Etničko nacionalno udruženje, organizaciju čiji je zadatak da koordinira akcije ukrajinskih, beloruskih i ruskih nacionalista usmerenih na zastrašivanje neslovenskog stanovništva, i podićiće krivične prijave zbog obuke terorista.\nPretragom prebivališta uhapšenog pronađeni su eksplozivna supstanca, priručnici za izradu eksplozivnih naprava, ekstremistička literatura, kao i sredstva komunikacije koja sadrže fotografije potencijalnih ciljeva koje je poslao ukrajinski nalogodavac.\nPrema rečima uhapšenog, u februaru 2021. godine uspostavio je kontakt sa predstavnikom ENO, jer je bio nezadovoljan vladinom politikom u vezi s migracijamai. Početkom marta dobio je zadatak da odabere potencijalne ciljeve i pošalje foto izveštaj. Kasnije je dobio uputstva da odmetne požar ili izazove eksploziju, te da izvede i druge terorističke akte, objasnio je FSB.\nPoljska podržava proterivanje 18 ruskih diplomata iz Češke\nTajvan pogodila dva zemljotresa za tri minuta\nRusija: Kontramere Češkoj zbog proterivanja 18 diplomata


Joksimović: 2020. moguće otvaranje poglavlja 22 | EurActiv Serbia\nJoksimović: 2020. moguće otvaranje poglavlja 22\nRead time : 2 m, 39 s\nMinistarka za evropske integracije Jadranka Joksimović izjavila je 17. aprila da je Srbija usvajanjem Akcionog plana za poglavlje 22 o regionalnoj politici u pristupnim pregovorima sa EU ispunila merilo za otvaranje tog poglavlja. Prema njenim rečima, poglavlje 22 moglo bi da bude otvoreno 2020. godine.\n"To će značiti da ćemo moći da uspostavimo sistem održive regionalne politike u Srbiji", ukazala je ona na konferenciji "Teritorijalna kohezija i ravnomerni razvoj" u Beogradu.\nSkup je organizovala Srpska asocijacija regionalnih razvojnih agencija (SARRA) i projekat "Podrška ruralnom i regionalnom razvoju u Srbiji" (PRRR) koji finansira Vlada Švajcarske.\nOna je navela da je cilj poglavlja 22 da "pripremi Srbiju da što lakše pređe na kohezionu politiku" kada postane članica EU.\nJoksimović je rekla da je koheziona politika glavna investiciona politika EU koja nije samo politika solidarnosti, već je fokusirana i na smanjenje nejednakosti u evropskom regionu.\n"Suština naše razvojne agende u okviru evropskih integracija je da nijedan građanin Srbije ne bude zaobiđen u procesu regionalnog razvoja. To će Srbiju učiniti modernijom i naprednijom zemljom u kojoj će, u narednim decenijama, biti moguće da se ukupan ekonomski napredak približi onom u članicama EU", rekla je ministarka.\nOna je ocenila da je Srbija zemlja koja ima veliki potencijal u oblasti evropskih integracija.\n"Danas u proseku Srbija ima na raspolaganju oko 200 miliona evra bespovratnih sredstava iz fondova pretpristupne pomoći EU, dok zemlje koje su već članice EU imaju oko milijardu evra na godišnjem nivou", kazala je Joksimović.\nPo njenim rečima, jedna od tema o kojoj se razgovara u EU je usvajanje novog sedmogodišnjeg budžeta, ali i uvođenje novog modela jačanja kohezione politike.\n"Razmišlja se o uvođenju novog sistema za dodelu sredstava iz pretpristupnih IPA fondova koji će podrazumevati projektno tržišno regionalno takmičenje za novac iz objedinjenih fondova za zemlje kandidate", rekla je Joksimović.\nMinistarka je objasnila da će Srbija morati da pojača svoje kapacitete kako bi uradila dobre projekte koji će u kompetitivnom regionalnom formatu doneti velike investicione zajmove u vidu grantova EU.\nDodala je da proces evropskih integracija ima "jako dobru dimenziju jer na društvo ne deluje kao uspavanka, već uvek kao budulnik".\nDirektorka Švajcarske kancelarije za saradnju u Srbiji Ursula Lojbli kazala je da Švajcarska godinama pomaže Srbiji u oblasti ruralnog i regionalnog razvoja.\n"Srbiji nudimo svoje iskustvo na vrlo jednostavan i fleksibilan način i sarađujemo i sa lokalnim i sa nacionalnim partnerima", navela je ona.\nLojbli je dodala da Švajcarska planira da realizuje nove projekte u Srbiji, a s ciljem unapređenja lokalnog ekonomskog razvoja.\n"Vitalan deo lokalnog razvoja u Srbiji su žene i mladi, a Švajcarska će nastaviti da podržava njihovo osnaživanje i uključivanje u aktivnosti na lokalnom nivou", kazala je Lojbli.\nŠef drugog sektora operacija Delegacije EU u Srbiji Štefen Hudolin rekao je da je za priključenje Srbije EU jako važno unaprediti život njenih građana na lokalnom nivou.\n"Lokalni nivo je mesto gde se život zaista i dešava i zato EU ima fleksibilan pristup i metodologiju u ovoj oblasti i vodi računa o individualnim lokalnim potrebama u Srbiji", kazao je on.\nHudolin je podsetio da u Srbiji tri četvrtine pravnih tekovina EU treba da se implementiraju na lokalnom nivou.\nSARRA i Evropska asocijacija razvojnih agencija (EURADA) potpisale su Sporazum o saradnji, čime je SARRA postala članica EURADE.\nNova metodologija EU i za Srbiju, ako joj bude od koristi i ako prihvati\nSrbija treba da preduzme mere da se ograniči upotreba duvana\nCilj kontrole državne pomoći je sprečavanje remećenja tržišta\nSrbija otvorila poglavlje o finansijskim uslugama\nEPuS: Ustavni amandmani korak nazad u nezavisnosti pravosuđa\nOživljavanje poglavlja 23 i 24: Kako učiniti EU integracije bliže građanima?\nMeđunarodne organizacije na Dan ljudskih prava – pružiti veću podršku mladima u Srbiji\nDodela grantova OCD u okviru EIDHR\nLjudska prava u očima građana i građanki Srbije\nBiH i Slovenija dobili nagradu Fosil dana na COP25\nU svetu na subvencije za poljoprivredu ide milion dolara u minuti\nHrvatska troši 13, Luksemburg gotovo 500 evra po stanovniku na sport\nItalijani će ići na izbore sa 16 godina\nProćerdane četiri milijarde evra fondova EU\nEU brine korupcija u Rumuniji, Bugarska pohvaljena\nSlovačka zabranila objavu rezultata anketa 50 dana pre izbora\nEU bira novog ombudsmana\nElektrane na ugalj u regionu i dalje premašuju standarde štetne emisije\nMerkel i Moravjecki položili cveće uz Zid smrti u Aušvicu


Nove tehnologije potisnuće GMO, kaže vodeći agrobiznis menadžer | Nova Ekonomija\n„Ljudi će više razmišljati o klimi, ne samo u smislu kako žive nego kako konzumiraju. Ovo je trend koji pratimo u agrobiznisu", rekao je on u intervjuu za portal Rajfajzen banke Discover SEE.\n„U Ukrajini čak i traktore voze roboti a ne ljudi. Tako da će roboti igrati veliku ulogu ali istovremeno nam trebaju kreativni ljudi, koji su sposobni da analiziraju podatke i donose odluke", rekao je Lisica.\n„Mislim da smo prva poljoprivredna kompanija u Ukrajini koja ima poziciju menadžera za efikasnost. Druga pozicija je šef odseka za inovacije, i njegov tim. On traži nove stvari širom sveta koje mogu biti uvedene u našoj kompaniji", kazao je Lisica.


Sve veći broj zaraženih u Trebinju - Danas čak 12 novooboljelih od korone | Trebinje Live\nOd posljednjeg izvještaja o epidemiološkoj situaciji u Republici Srpskoj, u posljednja 24 časa izvršeno je testiranje 799 laboratorijskih uzoraka, a novi virus korona (SARS-CoV-2) potvrđen je kod 255 osoba u Republici Srpskoj, saopštio je Institut za javno zdravstvo RS.\n"Radi se o 134 muških i 121 ženskoj osobi, od kojih je 59 mlađe, 162 srednje i 34 osobe starije životne dobi", navedeno je u saopštenju.\nKako se dodaje, prema mjestu prebivališta, 101 osoba je iz Banjaluke, 30 iz Pala, 24 iz Gradiške, po 12 iz Zvornika i Trebinja, 10 iz Srpca, devet iz Prijedora, osam iz Laktaša, sedam iz Teslića, po pet iz Bijeljine i Kotor Varoša, po četiri iz Modriče, Nevesinja, Novog Grada i Prnjavora, tri iz Ribnika, po dvije iz Vlasenice, Kozarske Dubice, Krupe na Uni i Mrkonjić Grada i po jedna iz Berkovića, Bratunca, Istočne Ilidže, Trnova i Šipova.\n"U posljednja 24 časa, Institutu za javno zdravstvo Republike Srpske prijavljena su dva smrtna slučaja kod kojih je potvrđeno prisustvo novog virusa korona. Radi se o muškarcima starije životne dobi iz Bijeljine", navedeno je u saopštenju.\nU Republici Srpskoj, od novog virusa korona, do sada se oporavilo ukupno 7.495 osoba, a testirano je ukupno 90.394 osoba. Ukupan broj hospitalizovanih u Republici Srpskoj je 265, u Univerzitetsko kliničkom centru Republike Srpske 95, a u opštim bolnicama 170 .


Umetnička mašina Hvatač misli u Galeriji Žad – Nadlanu.com\nUmetnička mašina Hvatač misli u Galeriji Žad\nObjavljeno 5. sep 2011. / 13:43:46\nBEOGRAD, 5. septembra 2011. (Beta) – Umetnička instalacija “Hvatač misli” (MindCathcer) autora Predraga Nikolića od 7. do 21. septembra biće predstavljena u Galeriji “Žad” Muzeja primenjene umetnosti (MPU) u Beogradu.\nInstalacija “Hvatač misli” je umetničko-istraživački projekat nastao s idejom da istraži odnos ljudskih emocija i ponašanja prema kreativnosti, rekao je agenciji Beta autor Predrag Nikolić i dodao da, do otvaranja postavke, suština rada te svojevrsne umetničke mašine treba da ostane misterija.\nNikolić je, ipak, objasnio da je instalacija zasnovana na svetlećim crvenim, plavim i žutim poljima po kojima posetioci gaze u skladu sa sopstvenim izborom, i u zavisnosti od dužine i inteziteta pritiska na ta polja, stvaraju odredjene vizuelne i audio sentence.\nIstraživanje autora tiče se psiholoških i filozofskih aspekata koji se ogledaju u ponašanju posetilaca, kao što su ograničenja, greške, radoznalost, razumevanje, značenja, reakcije, percepcija.\nInstalacija, kako je naveo Nikolić, komentariše promene u savremenim načinima usvajanja znanja, u ljudskom zapažanju i komunikaciji. Za postavljanje instalacije koja predstavlja Nikolićev doktorski projekat upotrebljeno je 1.100 metara kablova, 37 interaktivnih polja, 222 led lampe.


EVROLIGAŠKA ZVEZDA U USPONU - Trojica naših u TOP 10 - SPORTSKI ŽURNAL\nStefan Peno na četvrtom mestu, Boriša Simanić na šestom, a Aleksej Pokuševski na sedmom\nSezona Evrolige počinje 3. oktobra, vrše se pripreme, razne marketinške aktivnosti kako bi se ljudi zainteresovali za košarku. Tako se na zvaničnom sajtu Evrolige pojavio spisak mladih igrača rođenih posle 1. jula 1997. sa kraćim biografijama koji bi mogli da konkurišu za nagradu - Zvezda u usponu.\nMeđu 10 najtalentovanijih momaka nalaze se i trojica naših mladića: Stefan Peno, član Albe je na četvrtom mestu, Boriša Simanić iz Crvene zvezde na šestom, a Aleksej Pokuševski iz Olimpijakosa na sedmom.\nMeđu njima je i Deni Avdija, sin bivšeg reprezentativca SFRJ i kapitena Crvene zvezde Zufera Avdije na petoj poziciji. Međutim, on nastupa za izraelsku reprezentaciju i Makabi. Na 10. mestu je još jedan momak iz regiona Zapadnog Balkana, Tarik Biberović iz Fenerbahčea, momak rođen u Zenici.\nNa prvom mestu je Francuz Teo Maledon, član Asvela, na drugom Izraelac Jovel Zusman iz Makabija, treći je Litvanac Laurinas Birutis iz Žalgirisa. Slede momci iz Srbije, pa na osmom mestu Litvanac Rokas Jokubaitis iz Žalgirisa, a na devetom Španac Usman Garuba iz Reala.\nPo ovome Srbija je i dalje najveći rasadnik talenata u Evropi jer je najzastupljenija na ovoj listi. Druga je tema što zbog najezde stranaca, poglavito Amerikanaca mladi retko dobijaju šansu na najvećoj sceni klupske košarke Starog kontinenta.\nOd Srba nagradu su dobijali su Novica Veličković i Bogdan Bogdanović dva puta uzastopno.


Opština Vlasenica priprema mjere za omladinsku politiku - Institut za razvoj mladih KULT\nOpština Vlasenica priprema mjere za omladinsku politiku\nNa redovnom sastanku koordinacionog tijela za izradu lokalne omladinske politike Opštine Vlasenica predstavljeni su rezultati istraživanja položaja i potreba mladih. Kroz sastanak članovi koordinacionog tijela i radnih grupa su razmatrali probleme koje su mladi istakli kroz istraživanje.\nInstitut za razvoj mladih KULT je za potrebe Opštine Vlasenica, a uz podršku Međunarodne organizacije za migracije (IOM) i programa Bosnia & Herzegovina Resilience Initiative (BHRI) izvršio terensko prikupljanje podataka za izradu analize problema i potreba mladih sa područja Opštine Vlasenica.\nZa potrebe provedbe ovog istraživanja na terenu je metodom slučajnog uzorka anketirano 350 osoba u dobi između 15 i 30 godina, a koje žive na području Opštine Vlasenica.\nMladi su odgovarali na skoro 200 pitanja u sljedećim oblastima:\nobrazovanje i nauka mladih,\nrad, zapošljavanje i preduzetništvo mladih,\nsocijalna briga mladih,\nzdravstvena zaštita mladih,\naktivizam (učešće, volontiranje, mobilnost, migracije) mladih,\nutjecaj pandemije covid-19 na mlade.\nU narednom periodu koordinaciono tijelo i radne grupe će predložiti mjere i aktivnosti kroz koje će se implementirati lokalna omladinska politika za period 2022-2026.\nOmladinska politika se donosi na nivou Republike i jedinica lokalne samouprave na period od pet godina. Na osnovu usvojene omladinske politike, Republika i jedinice lokalne samouprave donos se akcioni plan provođenja omladinske politike za period od godinu dana. Akcioni plan provođenja omladinske politike donosi se u roku od 30 dana od dana usvajanja budžeta za godinu za koju se akcioni plan donosi. Omladinsku politiku i akcioni plan provođenja omladinske politike za područje jedinice lokalne samouprave donosi skupština jedinice lokalne samouprave na prijedlog nadležnog organa jedinice lokalne samouprave i komisije za mlade.\nAnalizu rezultata istraživanja položaja i potreba mladih sa područja Opštine Vlasenica možete preuzeti OVDJE.


Republički fond za zdravstveno osiguranje Beograd - Osnovni podaci o firmi\nRepublički fond zdravstvenog osiguranja Beograd\nSanja Radojević Škodrić, v.d. direktore\nMomčilo Babić od februara 2013.\nAleksandar Vuksanović od septembra 2010.\nSvetlana Vukajlović do septembra 2010.\nRepublički fond za zdravstveno osiguranje je nacionalna, javna i neprofitna organizacija, posredstvom koje građani ostvaruju prava iz zdravstvenog osiguranja Republički fond se finansira kroz uplatu doprinosa za zdravstveno osiguranje. Na taj način, preko Republičkog fonda, građani finansiraju svoju zdravstvenu zaštitu.\nSvi građani koji ostvaruju prihode (zarade, penzije, nadoknade....) imaju zakonsku obavezu plaćanja doprinosa za zdravstveno osiguranje. Građanima koji ne ostvaruju prihode i ne mogu biti osigurani kao članovi porodice nekoga ko ih ostvaruje, doprinos za zdravstveno osiguranje plaća se iz budžeta Republike Srbije.\nZdravstveni sistem u Srbiji zasnovan je na principima jednakosti i solidarnosti. Zdravstveno osiguranje građani plaćaju procentualno, prema svojoj zaradi i finansijskim mogućnostima, a zdravstvenu zaštitu koriste prema potrebama.\nUskoro izmene Zakona o zdravstvenom osiguranju - Šta sve treba da znaju poslodavci i zaposleni Sreda 24.02.2021.\nŠta donosi novi Zakon o zdravstvenom osiguranju? - Velike promene za trudnice, bolovanje, retke bolesti Utorak 16.02.2021.\nŠta predviđa Masterplan za novi zdravstveni sistem Srbije do 2035. godine - Specijalisti iz opštih bolnica biće dostupni u domovima zdravlja Sreda 10.02.2021.


Dodikovo obezbjeđenje iz MUP-a RS-a neće moći unijeti oružje u Predsjedništvo BiH\n/ Plus / Politika / Dodikovo obezbjeđenje iz MUP-a RS-a neće moći unijeti oružje u Predsjedništvo BiH\nKlix.ba26.11.2018. u 22:48\nDirekcija za koordinaciju policijskih tijela BiH obavijestila je predsjedavajućeg Predsjedništva BiH Milorada Dodika kako nijedna policijska agencija, izuzev pripadnika Direkcije, u zgradu Predsjedništva BiH ne može unositi oružje.\nObavijest dolazi u vrijeme kada Dodik za svoju pratnju koristi usluge isključivo Ministarstva unutrašnjih poslova Republike Srpske, a kojima je, prema svemu sudeći, zabranjeno unošenje oružja u zgradu Predsjedništva BiH.\nDodik je, komentarišući obavijest, kazao kako neće odustati od toga da ga čuva policija Republike Srpske, jer, kako je rekao, neće da bude “glineni golub”.\nDodik je zabanjalučku ATV potvrdio da je na službeni mail njegovog šefa kabineta stigao akt Direkcije za koordinaciju policijskih tijela BiH kojim ga obavještava da nijedna policijska agencija, izuzev pripadnika Direkcije, u zgradu Predsjedništva BiH ne može unositi oružje.\n“Policijski službenici Direkcije za koordinaciju policijskih tijela BiH neće dozvoliti ulazak naoružanim pripadnicima drugih policijskih agencija u zgradu Predsjedništva Bosne i Hercegovine”, stoji između ostalog u obavijesti koju potpisuje direktor Direkcije Mirsad Vilić.\nOn objašnjava kako je Zakonom o Direkciji za koordinaciju policijskih tijela BiH precizno propisano da je organiziranje i provođenje fizičke i tehničke zaštite osoba i objekata organa BiH u isključivoj nadležnosti Direkcije.\nPodsjećamo, ministar unutrašnjih poslova Republike Srpske Dragan Lukač, obrazlažući Dodikovu odluku o tome da ga štite samo policajci MUP-a RS, pozvao se na isti zakon koji istim tim policajcima ne dozvoljava unošenje oružja u Predsjedništvo BiH.\n“Zakon o Direkciji omogućava da ljudi koji su bili pratioci nekadašnjeg predsjednika Republike Srpske Milorada Dodika, koji je sada postao član Predsjedništva BiH, imaju mogućnost da to ostanu. On to zahtjeva i hoće da oko sebe ima ljude kojima može da vjeruje, a to su pripadnici MUP-a Republike Srpske”, izjavio je nedavno Lukač.


Akvarijum 330l akvarium akvarij\nPRODAJEM JUWELOV AKVARIJUM 60L SA POSTOLJEM\nAKVARIJUM JUWELOV 60 L SA POSTOLJEM\nAkvarijum fabricki TETRA 80 L LED NOV\nNov zapakovan set sa led rasvjetom ! Par modela akvarija u ponudi!\nAkvarijum nov u kompletu\nNovo u setu,Njemacka tehnologija led rasvjeta,moze dostava!\nAkvarijum TETRA Aqua Art LED 60L set\nNajnovija generacija Njemackih akvarija sa dan/noc led rasvjetom,dostava,novo!\nAkvarijum 30 l za akvarijumske ribice , 25 km\nAkvarium 13 L\nAkvarijum 100cm x 40cm x 40cm\nSA SVOM OPREMOM 360l 10mm debljina stakla\nAkvarijum 250 l\nAkvarijum 100l 80*40*30\nAkvarijum sa spoljnim staklenim filterom 70 L\nAkvarijum 70 Litara\nAkvarijum 100 litara\nAkvarijum / akvarij STARTER LINE 54 L set\nLed rasvjeta ,Njemacka tehnologija ,komplet set!Novo, Dostava!\nAkvarijum TETRA Aqua Art Evolution Line LED 100 L\nNajnovija serija Njemackih akvarija sa zaobljenim staklom i dan/noc led rasvjetom,komplet set,novo,dostava!


Bot mreža SpyEye aktivna i jeftinija nego ikad\nVesti, 24.04.2012, 09:16 AM\nPad cene najnovije verzije bot mreže SpyEye zabrinuo je istraživače u oblasti kompjuterske bezbednosti koji sada strahuju da bi korisnici računara uskoro mogli biti izloženi povećanom broju pokušaja infekcije računara.\nNova verzija SpyEye bot mreže 1.3.48 ponuđena je na sajtu Pastebin po ceni od samo 150 dolara, kažu istraživači kompanije McAfee.\nPo ovoj ceni osim najnovije verzije softvera sa novim načinima ubacivanja zlonamernog koda i pluginovima, zainteresovani kupac dobija i tromesečni besplatan hosting. Cena je deset puta manja od uobičajene za isti paket koji se na nudi na brojnim drugim veb sajtovima.\nMnogi su zainteresovani za ovu popularnu bot mrežu, od kriminalaca do skriptaša (script kiddies) i voljni da izdvoje priličnu svotu novca za nju. Sa bot mrežom koja se nudi po ovako niskoj ceni, moglo bi se dogoditi da u skorije vreme vidimo porast aktivnosti bot mreže i njenih kontrolnih servera, procena je istraživača.\nIpak, nije jasno da li su istraivači kompanije McAfee koji su objavili snimak ponude objavljene na Pastebinu kontaktirali prodavca, tako da postoji mogućnost da je ponuda lažna ili da je reč o pokušaju prevare onih koji bi želeli da isprobaju ovu bot mrežu iz bilo kog razloga.


Povratak među "Zebre": Matias Anderson "uči" Volfa i Landina | Balkan Handball\nHome / Evropa / Povratak među „Zebre“: Matias Anderson „uči“ Volfa i Landina\nPovratak među „Zebre“: Matias Anderson „uči“ Volfa i Landina\nPoslednja izmena: 13/08/2018\nProslavljeni švedski golman, Matias Anderson, završio je profesionalnu igračku karijeru na najbolji mogući način, titulom šampiona Nemačke sa Flensburgom.\nNakon završetka jedne rukometne epizode, odlučio je da započne novu, ovog puta u stručnom štabu najvećeg sportskog rivala njegovog prethodnog tima. Šveđanin je imenovan za trenera golmana u THW Kiel, gde će u predstojećoj sezoni raditi sa Niklas Landinom i Andreas Volfom.\nAnderson ostaje da živi u Švedskoj sa svojom porodicom, ali će dva puta mesečno putovati u Kil, kako bi trenirao čuvare mreže kluba iz Šparkasen Arene.\nZa one koji ga se sećaju samo iz vremena dok je stajao na golu Flensburga, ovo je Andersonov povratak u Kil, klub za koji je nastupao u periodu između 2001. i 2008. godine, osvojivši brojne trofeje, uključujući i EHF Ligu Šampiona 2007. godine.\n← Prethodni članak Kadeti Srbije i Hrvatske na SP 2019 u Makedoniji – Šest nacija ponovilo uspeh juniora!\nNaredni članak → POLUFINALE NA DOHVAT RUKE: Makedonci na „tri od tri“


Zabavno Informativni Portal Konjicanka - Novosti: Vlada FBiH definirala kriterije za dodjelu sredstava: Borci će dobivati između 80 i 200 KM.\nSKRIVANA POVIJEST BO... 297\nVlada FBiH definirala kriterije za dodjelu sredstava: Borci će dobivati između 80 i 200 KM.\nPrema odluci Vlade Federacije BiH, borci koji su u ratu proveli do godinu dobivat će deset posto od prosječne plaće u FBiH, što je skoro 80 KM. Oni koji su u ratu bili od 13 do 24 mjeseca dobivat će 15 posto ili blizu 125 KM, kazao je za „Avaz“ v. d. predsjednika Saveza demobilisanih boraca FBiH Nijaz Hodžić.\n- Također, odlukom je predviđena i pomoć djeci šehida bez oba roditelja i ratnim vojnim invalidima od 20 do 50 posto invalidnosti u iznosu do 200 KM - pojasnio je Hodžić.\nPrema njegovim riječima, radi se o radnom materijalu odluke koji bi trebao biti usvojen, nakon čega će se vršiti rebalans budžeta FBiH.\nDodao je da će u ovoj godini primjene sporazuma najugroženijima biti dodijeljeno blizu sedam miliona KM, a u sljedećoj bi taj iznos bio veći.\nFaksimil dijela odluke: Prve godine bit će dodijeljeno skoro sedam miliona KM\nAdmin na September 12 2017 · 0 Komentari · 35 Citano ·\n719,187 Jedinstvenih posjeta


U Srbiju stiglo još 266.000 vakcina kineskog proizvođača Sinofarm\nVesti Autor:Beta22. maj. 202111:40 > 12:1139 komentara\nIzvor: Ilustracija / Tanjug/Tara Radovanović\nNa beogradski aerodrom "Nikola Tesla" sleteo je avion sa kontingentom od 266.000 kineskih vakcina Sinofarm.\nČen Bo: Kina spremna da nastavi saradnju sa drugim državama\nAmbasadorka Kine u Srbiji Čen Bo kazala je u Beogradu da je njena zemlja spremna da nastavi saradnju u suzbijanju koronavirusa i da će nastaviti da dostavlja doze cepiva drugim državama kako bi se život što ranije vratio u normalu.\nOna je na aerodromu „Nikola Tesla“, gde je sa ministrom zdravlja Zlatiborom Lončarom sačekala novi kontingent od 266.000 doza kineske vakcine Sinofarm, kazala da je raduje pad broja novozaraženih u Srbiji.\n„Do juče je u Kini dato više od 480 miliona doza, a istovremeno nastavljamo da se zalažemo za jednaku i pravednu distribuciju vakcina celom svetu“, kazala je Čen Bo.


Izvoz struje iz BiH pao za 38 miliona KM – Magazin Plus\nHome/Izvoz struje iz BiH pao za 38 miliona KM\nIz “Elektroprivrede RS” kažu da su manji izvozni bilansi u prva tri mjeseca ove godine zabilježeni zbog izostanka snijega i relativno malih kišnih padavina, što je uslovilo manju proizvodnju na protočnim hidroelektranama u odnosu na planirane vrijednosti (HE Višegrad 63 odsto i HE Bočac 80 odsto manje).\n“Ukoliko bi došlo do povećanja proizvodnje električne energije kroz izgradnju nekoliko novih hidroelektrana, spoljnotrgovinski deficit zemlje bi mogao biti u potpunosti poništen”, rekao je Gavran.\n“Ipak, i u trenutnoj situaciji je dobro što se veliki iznos domaće proizvodnje struje nudi po dobroj cijeni domaćoj industriji”, rekao je Gavran.\nZabilježen trend pada uvoza\nElektričnu energiju u BiH uglavnom uvozi “Elektroprivreda HZHB”, koja je snabdjevač mostarskog “Aluminija”.\nLarisa Cerić se plasirala u polufinale Evropskog prvenstva u Montepellieru


Za projekt turističkog razvoja područja Starog mosta u Mostaru 100.000 KM - Akta.ba\n28.06.2018. 08:18 Izvor: / Akta.ba\nProjekt je zajedničko opredjeljenje Federalnog ministarstva okoliša i turizma i UNESCO-a da, u saradnji s lokalnim zajednicama, rade na dostizanju Ciljeva održivoga razvoja 2030, SDG 2030 Agenda, i istovremeno unapređuju održivo korištenje lokaliteta svjetske baštine u BiH. Na ovaj način ostvaruje se Cilj 11 - Održivi gradovi i zajednice, a istovremeno i drugi ciljevi Programa održivog razvoja do 2030. godine.\n"Grad Mostar svake godine bilježi povećanje broja turista, mada ne postoji pouzdana statistika o ostvarenoj ekonomskoj dobiti. U nedostatku pravilnog upravljanja ovim segmentom, Mostar gubi ogromne prihode od turizma", istakla je federalna ministrica.\n"Kao rezultat ovog projekta imat ćemo završenu Strategiju održivog razvoja područja Staroga grada oko Staroga mosta i poboljšano poslovanje Muzeja Staroga mosta, što će biti prvi urađeni dokument za upravljanje jednom turističkom destinacijom u BiH", dodala je ministrica Đapo.\n#Stari most u Mostaru


Marko Spirić: Intervju sa Danijelom Jovanović, voditeljkom prvog Fest Teksta - Pokazivač\nMarko Spirić: Intervju sa Danijelom Jovanović, voditeljkom prvog Fest Teksta\nU Centru za kulturu i obrazovanje Rakovica, 04. novembra sa početkom u 19 h, održaće se prvi festival u Beogradu humanitarnog karaktera koji je posvećen tekstopiscima, pod nazivom Fest Tekst. Organizatori festivala su Udruženje tekstopisaca za muzičko stvaralaštvo Republike Srbije – UTEKS, Udruženje muzičkih stvaralaca EHOS, i Udruženje estradnih umetnika i izvođača Srbije, u saradnji sa Gradskom opštinom Rakovica i Centrom za kulturu i obrazovanje Rakovica.\nPravo učešća na festivalu imaju svi tekstopisci, bez obzira na pol, uzrast, nacionalnu, versku i socijalnu pripadnost. Cilj festivala je da se tekstopisci ujedine, da se da na značaju tvorcu teksta, da se čuje dobra pesma, a to znači pesma sa emocijom, sa rečima prijatnim uhu, daleko od kiča koji nameće savremeno tržište i brz način života. Voditelji festivala su Danijela Jovanović i Marija Krulj.\nMarko Spirić: Kako je nastala ideja za pokretanje ovog festivala?\nDanijela Jovanović: Idejni pokretač ove manifestacije je gospodin Milan D. Šoškić, muzički urednik za narodnu muziku u produkciji Tioli u Beogradu, i predsednik Udruženja tekstopisaca Srbije – UTEKS. S’ obzirom da je gospodin Šoškić i sam tekstopisac i kompozitor, pisao je za velika estradna imena, tvorac je velikih hitova poput ”Ivana se kroz Berane šeta”, koja ima nekoliko miliona pregleda na you tube, morao je da primeti da su tekstopisci često u senci. Kada slušamo neku pesmu, uvek prvo primetimo izvođača, a retko se zapitamo ko je tu istu pesmu napisao. Upravo iz tog razloga, ovaj festival daje na značaju tekstopiscu, gde će on moći da se predstavi publici svojom pesmom, i sebe učini vidljivijim. Naravno, tekstopisce će podržati i kompozitori, pevači, guslari, kulturno umetničko društvo.\nSa ciljem širenja ove ideje, gospodin Šoškić je ujedinio razna udruženja koja se bave pesmom, poput Udruženja muzičkih stvaralaca Ehos, na čelu sa gospodinom Ilijom Adamovićem, poznatim tekstopiscem i divnim kolegom, i Udruženja estradnih umetnika i izvođača Srbije. Odatle je i nastao slogan ”tekstopisci ujedinimo se”. To pokazuje i da gospodin Šoškić poštuje svoje kolege po peru, i da sa njima gaji više prijateljski, a manje strogo poslovan odnos.\nMarko Spirić: Gde još u okruženju postoje ovakvi festivali, i kakvo je iskustvo u organizaciji ovakvih festivala u svetu?\nDanijela Jovanović: Ovo je prvi festival ovog tipa u Srbiji i jedini. Kao što znate, postoje razne literalne sekcije i takmičenja kada je pesma u pitanju, kako kod nas, tako i u svetu, ali to nisu festivali. Fest Tekst je kulturno – poetsko – muzička manifestacija, koja ima sve osobine festivala.\nMarko Spirić: Koliko učesnika očekujete?\nDanijela Jovanović: Očekujemo mnogo učesnika iz raznih gradova i država, kao i odziv publike koja voli lepu pisanu reč.\nMarko Spirić: Na šta su usmerene humanitarne aktivnosti ovog festivala?\nDanijela Jovanović: Ulaznice za festival će se naplaćivati po simboličnoj ceni od 100 dinara, a sav prihod će biti uplaćen za izgradnju hrama Svetog Nikolaja u Resniku. To ujedno pokazuje da organizatori festivala nisu želeli da zarade na ovoj manifestaciji i sebe stave u prvi plan, već same učesnike festivala.\nMarko Spirić: Šta bi poručila čitaocima portala Pokazivač?\nDanijela Jovanović: Kao PR festivala, iskoristiću poznatu maksimu gospodina Šoškića, i Vašim čitaocima poručiti ”neka vam ceo život bude pesma”. Naravno, poziv na festival se podrazumeva, sa Vama Marko na čelu.\nSPONZORI PORTALA POKAZIVAČ – Kozmetički salon SILUETTE i “HALO TAXI” – VRANJE\nKontakt: 017-400-400 i 063-7-400-400 🚖 🚕\nKozmetički salon SILUETTE 👄 Lenjinova 19 – Vranje\ntelefon: 069/12-47-958 💖 💝 💕 💓\nFestval Fest tekst Pokazivac\nPrethodni tekstSatirična poezija Vladislav Vlahović\nSledeći tekstFondacija Novak Đoković na 48. Sajmu obrazovanja i nastavnih sredstava


kk crvena zvezda igokea aba liga nedelja, cene ulaznica za žalgiris\nNakon prvog trijumfa u Evroligi već u nedelju čeka ih pred “dupli vikend” najelitnijeg evropskog takmičenja (Žalgiris sreda, i CSKA petak) i teška utakmica u okviru ABA lige protiv ekipe Igokee u Laktašima (nedelja, 19 sati).\nCrveno-beli su u subotu trenirali u hali “Aleksandar Nikolić” i u popodnevnim časovima se autobusom uputili ka Republici Srpskoj na meč 3. kola regionalne lige. Podsetimo, Crvena zvezda je u prve dve utakmice i pored činjenice da je bila osetno oslabljena zabeležila pobede nad ekipama Splita i Budućnosti.\nPred ovaj meč, trener Dejan Radonjić osim manjka vremena za pripremu utakmice, i dalje ima kadrovskih problema i crveno-beli definitivno ni u nedelju uveče neće biti u kompletnom sastavu.\n- Ritam utakmica je žestok, nemamo vremena za bilo kakav osvrt ka Makabiju, već odmah moramo da se okrenemo Igokei. Prošle sezone smo izgubili oba meča u Laktašima i to vrlo ubedljivo, a imali smo i vrlo interesantne dvoboje u polufinalu ABA lige. Ekipa Bajića krenula dobro, očekuju se dobre stvari od njih i ove sezone. Na nama je da iskontrolišemo kvalitet i dobre stvari ekipe Igoke, time ujedno i ovaj meč - rekao je Dejan Radonjić pred ovaj meč.\nUtakmica u Laktašima igra se u nedelju od 19 sati, odmah po završetku meča Zvezda kreće za Beograd i počinje pripreme za “duplo kolo” Evrolige i prvi meč pred beogradskom publikom sa Žalgirisom u sredu.\nProdaja pojedinačnih karata za taj meč počinje u ponedeljak u 10 časova. Najjeftinije ulaznice za nivo 400 koštaće 700 dinara, a 1.200 dinara moraće da izdvoje gledaoci koji žele da prate duel iz partera B i partera 4, dok je za mesto na tribinama A, B, C i D potrebno dati 1.500 dinara.\nKK crvena zvezda, cene karata za Žalgiris\nNešto više koštaju ulaznice za lože, kao i za mesto pored samog terena, a najskuplja među njima je ona za počasno mesto u prvom redu koja iznosi 20.000 dinara.\nProdaja sezonskih karata i dalje traje, i one se mogu kupiti radnim danima od 10 do 16 sati u kancelarijama kluba u Hali “Aleksandar Nikolić”, a tokom vikenda klub će se oglasiti i sa cenama evroligaških paketa koji će važiti za sve utakmice crveno-belih u najeltnijem evropskom klupskom takmičenju.


NAGRADA ZA REFORME: Zahvaljujući Zvizdićevom Vijeću ministara BiH OSTVARILA HISTORIJSKI NAPREDAK KA ČLANSTVU u Evropskoj uniji! – nick\nEvropska komisija dala je pozitivno mišljenje za zahtjev Bosne i Hercegovine da postane članica Unije, potvrdio je danas u Briselu Johannes Hahn, komesar za proširenje. Riječ je o jednom od najvažnijih koraka naše zemlje na evropskom putu. Očekuje se još da isto mišljenje potvrdi Vijeće EU, koje je sačinjeno od država članica EU, a kako bi naša zemlja dobila kandidatski status.\nNakon toga slijedi otvaranje pregovora o članstvu što je finalni proces prije punopravnog članstva.\nOva odluka odlazeće Evropske komisije je, kako otkriva Nezavisni istraživački centar NICK u prvom redu nagrada za ono što je Vijeće ministara BiH pod rukovodstvom Denisa Zvizdića uradilo u proteklom mandatu na ispunjavanju neophodnih uvjeta.\nDanas je Evropska komisija usvojila Mišljenje o zahtjevu BiH za članstvo u EU. Ovo je historijska prekretnica koja otvara novo poglavlje u odnosima između Evropske unije i Bosne i Hercegovine. Mišljenje potvrđuje da Bosna i Hercegovina, kada za to bude spremna, ima jasnu perspektivu pristupanja EU. Potvrđuje i da je Komisija posvećena pružanju smjernica i podrške zemlji u provođenju neophodnih reformi – rekao je Hahn.\nNije isključeno da će Vijeće EU potvrduju pozitivnog mišljenja uvjetovati formiranjem vlasti nakon oktobarskih izbora, ali je izuzetno važno da je Evropska komisija u vrijeme porasta euroskepticizma i jačanju protivnika proširenja donijela ovakvu odluku.\nBosna i Hercegovina je, uprkos političkim previranjima, u proteklom četverogodišnjem mandatu Zvizdićevog Vijeća ministara BiH, ostvarila ključne pomake na evropskom putu. Od u potpunosti blokiranog procesa priključenja, BiH je došla na korak do kandidatskog statusa, okončan je komplicirani proces odgovora na hiljade pitanja Evropske komisije.\nPozitivno mišljenje za BiH dolazi u trenucima kada se očekuje konačno uspostavljanje vlasti stabilne vlasti na svim nivoima, te će biti snažan podsticaj da se na bazi nove faze evropskog puta postigne saglasnosti svih vodećih političkih blokova i krene naprijed. Odluka Brisela da, iako su očekivanja bila drukčija, da na ovakav način podrži BiH izuzetno je važna i ukazuje da u prijestolnicama Unije sazrijeva saznanje da je napredak BiH ka EU i NATO ključni za stabilizaciju cijele regije.


Grčka: Sud saslušava žalbu levičarskog ekstremiste Kufodinasa\nTanjug 21. maja 2019. 15:31\nATINA – Vrhovni sud u Grčkoj saslušava žalbu uskraćivanja privremenog odsustva iz zatvora levičarskog ekstremiste Dimitrisa Kufodinasa, koji izdržava višestruke doživotne kazne zbog ubistva 11 osoba.\nKufodinas, koji je 2003. godine osuđen na 11 doživotnih robija, zbog učešća u ubistvima za koje je odgovornost preuzela grupa „17. novembar“, uključujući ubistva američkih i britanskih diplomata, štrajkuje glađu zbog odbijanja molbe za odsustvo iz zatvor i prošle nedelje je prebačen na intenzivnu negu, piše Katimerini.\nU Atini je, u znak podrške Kufodinasu, došlo do talasa vandalskih napada na javne ustanove.\nNajnoviji napad se dogodio danas, kada je grupa od oko 15 osoba sa kapuljačama protrčala pored stražara i poprskala bojom prednji ulaz u zgradu grčkog parlamenta u Atini, javlja AP.\nIncident se dogodio nešto posle 14.00 časova i napadači su uspeli da se popnu uz stepenice pored Grobnice neznanog vojnika i dođu do prednjeg dvorišta parlamenta, koji je zatvoren za javnost, preneo je grčki dnevnik „Katimerini“.\nOni su poprskali grčki parlament crvenom bojom i ispustili dve dimne bombe pre nego što su pobegli ulicama oko trga Sintagma i izbegli hapšenje.\nAnarhistička grupa „Rubikon“ preuzela je odgovornost za napad na parlament.\nOstali ciljevi su bili dom američkih ambasadora, banke, prodavnice, sedišta stranaka i policijske stanice.\nKufodinas (61), koji se nalazi u bolnici u gradu Volosu u centralnoj Grčkoj, rekao je da će nastaviti štrajk glađu „do kraja“, osim ako mu vlasti ne dozvole novo privremeno odsustvo iz zatvora.\nOd kraja 2017. godine, dobio je šest privremenih odsustava iz zatvora, ali su sudije prošle nedelje odlučile da on i dalje predstavlja pretnju za društvo.\nGrupa „17. novembar“, poznata i kao 17N ili N17, bila je grčka levičarska oružana formacija, koja se nekoliko decenija borila protiv američkog uticaja u Grčkoj, grčke elite i za uklanjanje turskih snaga sa Kipra. Nijedan njen pripadnik decenijama nije bio uhvaćen do sloma organizacije 2002. godine.


Radio Boom93 :: Srbija :: Kocijančič: Dijalog o investicijama Kine na Zapadnom Balkanu\nNaslovna | Info | Srbija | Kocijančič: Dijalog o investicijama Kine na Zapadnom Balkanu\n10. 09. 2019. Brisel\nKocijančič: Dijalog o investicijama Kine na Zapadnom Balkanu\nEvropska Unija namerava da intenzivira dijalog sa zemljama Zapadnog Balkana, kako bi objasnila prednosti finansiranja kroz velike instrumente infrastrukturnih projekata EU, ujedno apelujući na vlasti da posebnu pažnju posvete osiguravanju ulaganja drugih partnera koji pomažu regionu da ispuni standarde EU. Ovo je za Radio Slobodna Evropa potvrdila Maja Kocijančič, portparolka EU nadležna za region.\nKocijančič objašnjava da finansiranje Evropske Unije za infrastrukturu obuhvata bespovratna sredstva koja su pomešana sa kreditima sa atraktivnim kamatama.\n“To je u suprotnosti sa kineskim finansiranjem, koje dolazi gotovo isključivo u obliku zajmova sa značajnim finansijskim obavezama. Stoga vlade treba da budu oprezne da ove investicije ne stavljaju ekonomiju u visoke nivoe zaduženosti što bi moglo rezultirati kontrolom transfera strateške imovine i resursa u budućnosti”, upozorila je briselska portparolka.\nOna podvlači da region Zapadnog Balkana ima jasnu evropsku perspektivu, te da deo ovog procesa podrazumeva i neophodnosti da se nadoknadi modernizacija infrastrukture u ovim zemljama. Prema evropskim zvaničnicima, investicije u regionu moraju biti u skladu sa visokim standardima javnih nabavki i transparentnosti. Takođe poručuje da Evropska Unija očekuje da partneri sa Zapadnog Balkana ispune svoje obaveze u skladu sa njihovim Sporazumima o stabilizaciji i pridruživanju (SSP), “posebno u pogledu državne pomoći i javnih nabavki i da zaštite fiskalnu održivost svojih ekonomija i investicija”.\nMaja Kocijančič sa druge strane podseća da je EU daleko glavni partner regiona za trgovinu i investicije tako što 70 odsto trgovine Zapadnog Balkana je sa EU, a 60 odsto direktnih stranih investicija u regionu je iz EU.\n“Suprotno tome, manje od 6 odsto trgovinske i strane investicije u regionu potiče iz Kine”, poručuje ona.\nProblemom kineskog finansijskog uticaja u zemljama regiona se bavila i strategija Evropske Komisije o proširenju, koja je objavljena u februaru 2018. godine. U ovom dokumentu se upozorava da je Kina povećala poslovanje i investicione aktivnosti u regionu koje mogu u principu ponuditi nove mogućnosti. “Međutim, ove investicije često zanemaruju socijalno-ekonomsku i finansijsku održivost”, podvlači se u Strategiji Evropske Komisije.\nSa druge strane prema zvaničnima podacima, EU je dala preko 11 milijardi evra za razvoj saobraćajne i energetske infrastrukture na Zapadnom Balkanu. Od 2015 godine, Evropska Unija je pojačala svoju podršku razvoju povezanosti regiona sa preko 3,2 milijarde evra investicija koje su, kako se kaže, stvorile radna mesta i integrisale infrastrukturu regiona u panevropske mreže kako bi se maksimizirao ekonomski potencijal regiona i njegova konkurentnost.


Na optužnici, pored Jotke, nalaze se i Igor Gajić, Saša Zoraja, Stefan Radulac, Iva Petrović, Vuk Petrović, Marija Jotić i Nenad Jovanović, a svi zajedno terete se za udruživanje radi vršenja krivičnih dela od maja 2018. do 17. jula 2019. godine.\nIzrešetan ispred hotela: Dejan Stanković Ždrokinac\nKako "Blic" saznaje, uvidom u optužnicu koja je podignuta protiv njih, ova kriminalna grupa bila je na merama praćenja i prisluškivanja. Prisluškivani razgovori između članova ove grupe deo su dokaza priloženih u optužnici, a kako je utvrđeno pored ubistva Dejana Stankovića Ždrokinca, oni su prali novac.\n- On je lično i preko drugih okrivljenih vršio konverziju i prenos imovine - koji potiče od njegove kriminalne delatnosti i koristio je tu imovinu znajući da taj novac potiče od njegove kriminalne delatnosti, a u nameri da se prikrije nezakonito poreklo te imovine, utvrđuje se iz SMS komunikacije i audio zapisa snimljenih razgovora okrivljenih i drugih lica - navodi se između ostalog u optužnici.\nJedan od važnijih dokaza tužilaštva protiv Jotke i njegove grupe jeste razgovor između Zorana Jotića i njegove ćerke Eve dok su se vozili pored hotela "Golf" gde je ubijen Ždrokinac.\n- Svojoj ćerki Evi Jotić je saopštio: "Ovde su ubili onog smrdu", očigledno misleći na Dejana Stankovića, zvanog Ždrokinac, a na primedbe njegove ćerke da je Stanković zamalo pobegao, da je mogao da uđe u hotel i da se u tom slučaju ne bi ništa dogodilo, Jotić je sa velikim stepenom sigurnosti odgovorio: "Otrčao bi i ovaj", očigledno misleći na Stefana Radulca. Pored toga, u daljem toku razgovora Zoran Jotić je svojoj ćerki Evi izrazio žaljenje što Dejan Stanković "nije ubijen unutra, u teretani", gde je ubijen i njegov sada pokojni prijatelj Goran Petrović, zvani Peta - navodi se između ostalog u optužnici.\nKako je zaključilo tužilaštvo, ovaj razgovor sam po sebi jasno ukazuje da je Stefan Radulac prilikom ubistva Ždrokinca postupao kao i svi ostali članovi kriminalne grupe - po instrukcijama Jotke.\nIza rešetaka: Zoran Jotić Jotka\nPodsetimo, Zoran Jotić Jotka (63), vođa kruševačkog klana, uhapšen je samo pet meseci po izlasku iz "Zabele" zbog sumnje da je pomagao u ubistvu Dejana Stankovića Ždrokinca (71), koji je likvidiran 6. juna 2018. godine.\nDejan Stanković Ždrokinac ubijen je sa više hitaca ispred ulaza u hotel "Golf". On je policiji bio dobro poznat odranije po raznim krivičnim delima, pa i zbog ubistava.\nUbijen mu i sin\nSamo mesec dana pre ubistva Ždrokinca, lividiran je i njegov sin Vojin, u samom centru Kruševca dok je sedeo u punom kafiću.\nPrema operativnim podacima, Vojin je važio za jednog od kruševačkih žestokih momaka. Ubica je na Stankovića ispalio sedam metaka, međutim, njega je pogodio samo jedan. On je podigao ruku da bi se zaštitio, ali mu je metak probio šaku i pogodio direktno u čelo.\nNjegovo ubistvo vodi se kao početak delovanja Jotkine grupe.


Nove, rigoroznije mere prevencije korona virusa od utorka, 24. novembra – Novi svet\n22. novembra 2020. 22. novembra 2020. Novi SvetLeave a Comment on Nove, rigoroznije mere prevencije korona virusa od utorka, 24. novembra\nVlada Republike Srbije je, uz konsultacije sa Kriznim štabom, donela odluku o pooštrenju mera prevencije transmisije korona virusa u Srbiji, što je posledica nepovoljne epidemiološke situacije u zemlji.\nPredviđeno je da nove mere stupe na snagu od utorka, 24. novembra.\nNovim merama propisano je skraćeno radno vreme svim ugostiteljskim objektima do 18h. Takođe, obavezno je i bezuslovno nošenje zaštitne opreme u toku neizbežnog međuljudskog kontakta, bilo da je reč o otvorenom ili zatvorenom prostoru.\nZabranjena su sva javna okupljanja više od pet osoba, kako u zatvorenom, tako i u otvorenom prostoru. Izuzete su školske ustanove, radne organizacije, trgovinski objekti, tržni centri i slični objekti, u kojima važi propisani broj osoba po kvadratnom metru, u skladu sa veličinom objekta, odnosno broja kvadratnih metara koje zauzima. U skladu sa novim merama, dozvoljeno je da najviše jedna osoba može da zauzima 4 kvadratna metra, što je procenjeno kao minimalna interpersonalna udaljenost koja ne nosi epidemiološki rizik.\nZaposlenima, kojima to profesija i radni zadaci dozvoljavaju, preporučuje se rad od kuće, dok su putnici u javnom gradskom prevozu obavezni da nose zaštitne maske. U vozilima javnog gradskog prevoza, iz epidemioloških razloga, deklarisan broj putnika u vozilima upola je smanjen, te će, u skladu sa tim, broj vozila koji saobraćaju biti uvećan za još 263.\nEpidemiolog i član Kriznog štaba, Predrag Kon, naglasio je da je današnja sahrana patrijarha Irineja događaj sa značajnim epidemiološkim rizikom, ali da je prisustvo na ispraćaju patrijarha na večni počinak nešto što se ljudima ne može zabraniti.